Cara Terbaik Mengawal Marah

Kemarahan adalah emosi yang normal dan sihat, tetapi apabila ia berada di luar kawalan, anda mungkin mendatangkan kesan yang serius terhadap hubungan, kesihatan, dan fikiran anda. Berikut adalah beberapa tip menangani kemarahan dengan cara yang berkesan dan sihat.

Beri perhatian kepada tanda-tanda amaran dan pencetus kemarahan anda

Apabila anda berasa ingin marah, badan anda akan memberikan beberapa tanda amaran fizikal. Mengetahui isyarat pada badan yang memberitahu apabila kemarahan akan tercetus membolehkan anda untuk mengetahui dengan awal dan mengambil langkah-langkah untuk mengawal kemarahan anda sebelum ia di luar kawalan.

Beberapa reaksi fizikal yang berlaku apabila anda marah termasuk:

Menggenggam tangan atau rahang;

Bernafas lebih cepat;

Rasa perlu untuk berjalan-jalan;

Sakit kepala;

Susah menumpukan perhatian;

Jantung berdegup kencang;

Bahu tegang.

Mengetahui punca kemarahan anda

Anda boleh tenang dalam beberapa keadaan yang memang teruk, tetapi anda juga boleh bergaduh atas sebab lainyang remeh seperti pelayan membawa hidangan anda 10 minit lewat atau apabila anda terlupa membawa payung di hari hujan. Apa sahaja puncanya, hakikatnya adalah bahawa kerengsaan dan kemarahan anda naik dengan cepat. Dalam kes seperti ini, anda perlu tanya diri anda “Saya marah sebab apa?” Tentukan sebab sebenar akan membantu anda mengawal kemarahan anda dengan lebih baik. Apabila menyedari bahawa masalah ini hanya remeh dan tidak perlu untuk menghabiskan masa dengan beremosi, kemarahan anda lama-kelamaan akan reda.

Alihkan perhatian anda daripada pemikiran negatif

Jika kemarahan anda seolah-olah semakin meningkat di luar kawalan, adalah baik untuk keluar dari situasi tersebut selama beberapa minit, mencari jalan untuk bertenang dengan mengira dari 1 hingga 10 dan juga 100. Pergi ke gimnasium, berjalan-jalan di taman atau mendengar beberapa lagu kegemaran anda untuk membantu anda bertenang, dan kemudian hadapai keadaan tersebut dengan emosi yang lebih stabil.

Ambil nafas dalam-dalam

Nafas perlahan bukan sahaja akan menurunkan kadar jantung tetapi juga membuat anda menjadi lebih tenang. Apabila anda berada dalam keadaan marah, adalah baik untuk anda untuk mengambil nafas dalam-dalam. Adalah disyorkan untuk mengambil nafas dalam-dalam dari diafragma, bukan yang cetek dari dada. Juga, anda boleh melakukan beberapa senaman ringan untuk mengawal mod anda. Sesetengah orang juga mendapati yoga dapat membantu mengawal marah melalui teknik pernafasan.

Cari cara sihat untuk melepaskan kemarahan anda

Daripada menjerit dan menyerang, terdapat banyak cara yang anda boleh lakukan untuk melepaskan kemarahan anda tanpa mencederakan diri secara fizikal dan mental. Anda tidak boleh sentiasa mengawal sesuatu keadaan dan bagaimana ia membuat anda rasa, tetapi anda boleh mengawal bagaimana mengekspresikannya. Menulis di dalam jurnal boleh membantu.

“Penulisan atau
journaling
membolehkan anda menangkan diri dan berfikir bagaimana anda mahu bertindak balas supaya anda memberi respon dan bukannya memberikan reaksi”. Atau cuba memberitahu seseorang dipercayai supaya mereka boleh bercakap dengan anda dan menenangkan diri anda.

Jika kemarahan anda masih meningkat walaupun telah mengamalkan pelbagai teknik, jangan teragak-agak berjumpa doktor untuk mendapatkan bantuan. Selain itu, anda boleh mencari banyak terapi atau mengambil bahagian dalam kelas dan program mengurus kemarahan. Anda perlu mengingatkan diri sendiri bahawa meminta bantuan bukan tanda kelemahan.


6 Langkah Rutin Penjagaan Wajah Di Hari Siang (Dan 4 Lagi Di Waktu Malam)!

Sama ada wanita mahupun golongan lelaki, penjagaan muka kini sudah menjadi salah satu aspek paling penting bagi setiap individu tidak kira pada waktu siang atau malam. Jom baca artikel!

Untuk mendapatkan lebih banyak informasi tentang Kesihatan Kulit, anda boleh klik
di sini
.

Panduan turutan produk penjagaan muka

Anda juga mahu terlebih dahulu menggunakan produk penjagaan wajah dengan bahan-bahan yang paling penting untuk menembusi kulit (seperti antioksidan dalam serum) dan selesai dengan
produk yang perlu berada di atas kulit
 (seperti
emollients
 dan
humectants
 dalam pelembap).

Penjagaan muka waktu siang

Langkah 1: Pencuci muka

Mulakan rutin penjagaan muka atau wajah pada waktu pagi anda dengan
membersihkan muka menggunakan air suam
 atau, jika perlu, basuh dengan pembersih muka lembut yang direka untuk jenis kulit anda.

Langkah 2: Toner

Kebanyakan orang memilih untuk melangkau penjagaan muka dengan toner, sebahagiannya kerana terdapat andaian yang berlarutan bahawa
 kebanyakan toner kasar
 dan merengsakan kulit.

Walaupun ia tidak menyembuhkan liang-liang secara fizikal, jenis toner yang baru boleh berfungsi dengan pelbagai tujuan, seperti bertindak sebagai sistem penghantaran untuk antioksidan, derivatif vitamin B dan juga asid tona.

Selain itu, setiap jenis toner ditujukan untuk masalah kulit yang berbeza, jadi penting menggunakan jenis yang
 tepat untuk keadaan kulit anda
.

Walau bagaimanapun, jika anda tidak menggunakan toner dan kulit anda kelihatan sihat, Dr. Rogers berkata, anda tidak perlu menggunakannya.

Jelasnya, toner dicipta untuk membantu memulihkan pH kulit kembali kepada asasnya selepas menggunakan sabun kasar.

Perlu diingatkan bahawa toner berasaskan alkohol menyumbang kepada
 pengeringan kulit terlalu banyak
 dengan melepaskan minyak pelindung, dan toner berasaskan air adalah pengangkut yang lemah untuk mendapatkan bahan aktif ke dalam kulit.

Langkah 3: Serum

Serum adalah rawatan berkonsentrasi tinggi, nutrien-padat yang menangani kebimbangan khusus, jadi lebih baik untuk menjadikannya lebih dekat dengan kulit seboleh mungkin.

Terdapat
pelbagai serum di pasaran
 hari ini, tetapi untuk waktu siang, Dr. Rogers mengesyorkan serum antioksidan, yang memberikan pelbagai faedah yang mana dapat menyingkirkan tindak balas keradangan kulit kepada meneutralkan
kerosakan akibat sinaran UV
 dan pencemar alam sekitar.

Langkah 4: Krim mata

Menurut ahli dermatologi
 yang diperakui oleh pakar perubatan, Annie Chiu, penting untuk memakai krim mata sekurang-kurangnya setiap malam, jika tidak dua kali sehari, bermula pada usia 20-an.

Ini bagi mengekalkan kesihatan dan ketebalan kulit kelopak mata.

Meningkatkan kualiti kulit di kawasan ini pada awal dapat memastikan kulit kelopak mata tidak mudah hilang keanjalannya dan kelihatan rata pada kemudian hari.

Untuk hasil terbaik, konsistensi adalah kuncinya!

Penggunaan kerap krim mata secara berkala dari semasa ke semasa akan memastikan kulit kelopak mata elastik dan dapat memperbaiki atau
 mencegah beberapa garis halus
.

Langkah 5: Pelembap kulit

Ya,
 semua orang memerlukan pelembap
 sebagai salah satu rutin penjagaan muka, walaupun anda mempunyai kulit berminyak.

Ini kerana tubuh anda mempunyai sistem pelincir semula jadi yang terdiri daripada kelenjar yang merembeskan minyak (atau sebum) untuk mengekalkan lapisan pelindung terhadap keadaan luar dan jangkitan.

Kebanyakan daripada
 kita memerlukan penghidratan tambahan
 selepas gangguan matahari, cuaca dan bahan kimia keras yang merosakkan kulit.

Langkah 6: Pelindung matahari

Pelindung matahari harus menjadi langkah terakhir dalam rutin penjagaan kulit siang hari jika anda menggunakan
pelindung matahari fizikal atau mineral
, yang berfungsi secara fizikal menghalang sinaran UV.

Langkah ini menjadi lebih rumit apabila anda menggunakan pelindung matahari jenis kimia.

Oleh itu Dr. Rogers mengesyorkan menggunakan pelindung matahari dengan zink dan menggunakannya selepas pelembap anda.

Zink adalah selamat, berkesan dan memberikan perlindungan luas terhadap sinar UVA dan UVB.

Bagi mereka yang suka menggunakan pelindung matahari kimia, cuba untuk mencari formula yang
menawarkan manfaat pelembab
, supaya anda boleh mendapatkan keperluan penghidratan harian semasa melindungi kulit anda.

Penjagaan muka waktu malam

Langkah 1:
(Double) Cleanser

Untuk menghilangkan kotoran, minyak dan solek pada siang hari, sesetengah pakar mencadangkan
 supaya mengeluarkan solekan anda
 terlebih dahulu dengan penghilang solek khusus sebelum mencuci muka anda dengan pembersih lembut.

Lebih baik lagi, cuba membersihkan dua kali, yang melibatkan penggunaan minyak pembersih terlebih dahulu untuk membubarkan solek anda dan
kemudian mencuci muka lagi
 dengan pembersih biasa.

Langkah 2: Krim mata

Selain menangani
crow’s feet
dan lingkaran hitam, krim mata juga boleh berfungsi untuk melindungi kawasan mata halus anda daripada
produk penjagaan kulit
 yang lain.

Langkah 3: Topeng hidrat atau minyak muka

Sekiranya kulit berada di bahagian yang kering, anda mungkin
 mahu menambah topeng krim
 atau minyak muka yang menghidratkan.

Kedua-dua jenis produk umumnya ringan dan boleh digunakan dengan kerap kerana kulit anda memerlukan peningkatan hidrasi tambahan.

Langkah 4: Pelembap kulit atau krim malam

Sesetengah orang menggunakan pelembap yang sama pada waktu siang dan malam.

Walau bagaimanapun,
pelembap malam atau krim malam
 biasanya lebih tebal dan lebih berat, dan direka untuk diserap selama beberapa jam.

 Mengekalkan kandungan air yang tinggi dalam kulit adalah kunci untuk penyembuhan dan mengekalkan kulit yang sihat.

Selain mengikuti turutan penjagaan muka ini, sesetengah pakar percaya ia juga penting untuk mempertimbangkan
masa yang diperlukan bagi kulit
 anda menyerap produk penjagaan wajah yang anda gunakan.

Walau bagaimanapun, oleh sebab kebanyakan kita sering tergesa-gesa untuk ke sesuatu tempat, Dr. Rogers memahami bahawa ini tidak selalu dilakukan.


7 Tabiat Untuk Dapatkan Hubungan Intim Sihat, Suami Isteri Boleh Amalkan!

Setiap kali berbicara tentang hal hubungan seks yang sihat,
segala tabiat pasangan suami isteri
 itu sudah pasti akan diungkit bukan?

Manakan tidak, segala tabiat buruk seperti menghisap rokok atau mengambil alkohol diketahui ramai akan mendatangkan kesan kepada keintiman kalian!

Jadi, sangatlah wajar untuk anda dan pasangan mengelakkan tabiat buruk dan mula mengamalkan tabiat sihat untuk
mendapatkan seks yang sejahtera
.

Persoalannya, apakah tabiat yang dikaitkan dengan seks yang sihat ini? Ayuh sama-sama kita ikuti artikel ini dengan lebih lanjut!

Untuk mendapatkan lebih banyak info tentang Kesihatan Seksual, sila dapatkannya
di sini
.

Tabiat untuk menggalakkan hubungan seks yang sihat

#1. Berhenti merokok segera

Buat anda yang belum tahu, nikotin yang terdapat dalam tembakau rokok berisiko menyempitkan saluran darah khususnya yang terdapat pada zakar.

Kesannya, hubungan seks kalian pasti akan terjejas. Makanya, jangan berdegil dan sila berhenti merokok segera.

Ia bukan sahaja akan meminimumkan risiko ini malahan juga mampu
meningkatkan libido anda dan pasangan
.

#2. Hadkan pengambilan alkohol

Ya, tidak dinafikan bahawa pengambilan alkohol secara berkala mungkin boleh mendatangkan manfaat.

Ini kerana kebanyakannya mengandungi flavonoid yang boleh membantu melawan penyakit jantung dan kanser.

Pun begitu, ia juga boleh menyebabkan kegelisahan dan kemurungan jika diambil secara berlebihan.

Jadi, sila hadkan pengambilan alkohol demi
 hubungan seks yang lebih terjamin
.

#3. Fleksibel terhadap hubungan seks

Tidak terdapat sebarang garis panduan yang mengatakan berapa kali atau
 berapa kerap seks perlu dilakukan
.

Ini bermakna ia sudah pasti adalah berbeza mengikut individu masing-masing.

Tahap libido seseorang itu juga sangat bergantung kepada faktor kesihatan, pekerjaan, usia atau tekanan kehidupan seharian.

Jadi, usahlah kalian bersifat
 terlalu tertutup mengenai kehidupan seks
 anda.

Sebaliknya, anda dan pasangan disarankan untuk lebih bersikap fleksibel.

Dengan ini, kalian mampu bersikap lebih bertolak ansur, bertoleransi dan berkompromi agar hubungan seks yang sihat dapat dikecapi.

#4. Lebih banyak lakukan eksperimen

Pasangan mana yang tidak akan bosan jika asyik melakukan hubungan intim dengan cara dan pada waktu yang sama sahaja bukan?

Oleh itu, cuba untuk lebih banyak lakukan eksperimen!

Lakukan posisi seks yang tidak pernah dicuba pada lokasi yang unik
 seperti di dapur atau tandas
.

Untuk lebih unsur kejutan, mungkin kalian boleh memperkenalkan alatan seks semasa aksi di ranjang.

Dalam erti kata yang lebih mudah, jangan terperangkap dengan
 hubungan kelamin yang biasa sahaja
.

Cuba bawa kelainan dan keunikan terhadapnya agar hubungan seks yang sihat dapat dicapai.

#5. Buang tabiat menonton pornografi

Menonton video lucah selepas berkahwin
 mungkin boleh membantu pasangan untuk mempelajari pelbagai teknik berasmara yang baharu untuk dicuba bersama pasangan.

Pun begitu, ia juga sebenarnya boleh mendatangkan mudarat kerana ia mungkin menjejaskan kemampuan lelaki untuk mengekalkan ereksi atau wanita untuk mendapatkan orgasma.

Oleh itu, sila buang tabiat ini. Sebaliknya, berkomunikasi dengan pasangan untuk berbincang perihal hubungan seks kalian berdua!

#6. Makan secara sihat untuk hubungan seks yang sihat

Diet yang kaya dengan makanan tinggi antioksidan seperti buah-buahan dan sayur-sayuran adalah sangat penting untuk tahap kesihatan yang baik.

Dalam masa yang sama,
 ia juga mampu meningkatkan libido
 sekali gus menghangatkan lagi perhubungan di kamar tidur kalian.

Antara jenis diet yang dicadangkan adalah
The Mediterranean Diet
, yang berasaskan buah-buahan, sayur-sayuran serta pelbagai makanan yang kaya dengan asid omega-3.

Jika ingin mengambil sebarang suplemen, sila dapatkan pandangan doktor terlebih dahulu.

#7. Kerap bertemu dengan pakar terapi hubungan seks

Kadangkala, tidak semua masalah kehidupan ini dapat kita selesaikan sendiri dan masih memerlukan pendapat orang yang lebih pakar.

Disebabkan itu, adalah wajar untuk kalian kerap
bertemu dengan pakar terapi seks
 sekiranya terdapat masalah mengenai kehidupan seks kalian berdua.

Ini dapat membantu kalian untuk berkomunikasi dengan lebih baik dan mencadangkan pelbagai nasihat, amalan dan senaman yang mampu
 menghangatkan lagi aksi di ranjang
.

Kesimpulannya, sila buangkan segala tabiat buruk dan amalkan tabiat baik untuk mendapatkan hubungan seks yang lebih sihat dan sejahtera.

Lakukan ini dan kami jamin hubungan asmara kalian akan bertambah baik!


Masih 'Berkabung' Lepas Keguguran? Buat 4 Senaman Ini Agar Sihat Tubuh, Emosi!

Tidak dinafikan, senaman selepas keguguran sudah tentu adalah perkara terakhir yang anda ingin buat disebabkan oleh
perasaan sedih dan kecewa akibat kejadian tersebut
.

Pun begitu, wanita yang tidak bernasib baik ini juga perlu tahu bahawa aktiviti fizikal pasca trauma ini mungkin mampu buat tubuh badan anda sihat seperti sediakala.

Persoalannya, kenapa, bila dan bagaimana senaman selepas keguguran yang anda boleh lakukan? Jom teruskan baca artikel ini untuk tahu tentangnya dengan lebih lanjut lagi!

Kenapa senaman selepas keguguran itu digalakkan?

Meskipun
 ia tidak dianggap sebagai satu perkara yang wajib
, namun senaman selepas wanita mengalami keguguran kehamilan sangat digalakkan untuk memulihkan tubuh badan.

Selain membantu meningkatkan kesihatan fizikal, ia juga dapat mengembalikan kesihatan mental dengan cara menjauhkan masalah emosi seperti stres dan depresi.

Ia juga mungkin akan dapat membantu mendapatkan lebih banyak rehat dan tidur sekali gus mengelakkan daripada terjadinya
 kondisi bahaya seperti meroyan akibat kehilangan
.

Ini adalah sangat penting kerana ramai pakar berpendapat bahawa wanita yang gugur janin perlu untuk pulih seperti sediakala semula selepas 6 minggu peristiwa itu.

Jadi, jangan terus meratap dan mulakan bersenam dalam usaha untuk anda melangkah ke hadapan.

Bila senaman selepas keguguran boleh dimulakan?

Pasca trauma itu, wanita sudah pasti akan memerlukan sedikit tempoh dan waktu bagi mendapatkan kemampuan dan keinginan untuk kembali bergerak dan beraktiviti.

Berapa lama durasi yang diperlukan itu pula adalah bergantung kepada punca, komplikasi, implikasi serta
trimester kehamilan di mana anda mengalami keguguran
.

Menurut
American Pregnancy Association
, wanita mungkin tidak perlu masa yang lama untuk kembali aktif
jika anda gugur janin pada trimester awal yakni pertama
.

Namun lain pula halnya jika ia terjadi pada trimester kedua dan ketiga, di mana punca, komplikasi dan implikasinya agak berat.

Disebabkan itu, sila berjumpa dan berbincang dengan doktor untuk lebih kepastian tentangnya.

Bagaimana jenis senaman yang sesuai buat anda?

Meskipun anda sudah yakin dan ingin beraktiviti, tubuh badan masih tetap akan mengalami ketidakselesaan seperti payudara bengkak, sakit pinggang dan sebagainya.

Jadi, aktiviti fizikal berat seperti sukan lasak atau sukan ekstrem mungkin bukan dalam pilihan anda. Sebaliknya, sila pilih senaman selepas keguguran yang lebih ringan.

Menurut
Pelvic Obstetric and Gynaecological Physiotherapy
,
berikut ini jenis senaman sesuai
:

#1. Jalan kaki

Begitu mudah bukan?
Aktiviti santai seperti jalan kaki
 ini adalah sangat ideal buat wanita pasca keguguran kehamilan kerana ia tidak memerlukan terlalu banyak tenaga dan masa.

Tidak perlu di trek, ia juga boleh dilakukan pada bila-bila masa dan di mana-mana sahaja seperti di dalam rumah, di luar rumah, di pusat beli-belah dan lain-lain tempat.

Mulakan langkah anda dengan cermat dan perlahan, lama-kelamaan tingkatkan tahap intensiti agar lebih pantas dan laju untuk merelakskan kembali jiwa dan raga.

#2. Aktiviti yoga

Jika belum boleh bergerak bebas, ada satu jenis senaman selepas keguguran yang mungkin boleh dilakukan hanya di atas satu titik tanpa perlu pergerakan lebih banyak.

Senaman itu tentu sahaja yoga
. Selain mampu membuat tubuh badan lebih segar, ia juga mampu membuat akal minda lebih tenang sekali gus merupakan pilihan senaman yang sesuai buat ibu yang baru keguguran.

Apa yang sangat menarik di dalam senaman ini adalah ia memerlukan anda untuk melakukan teknik pernafasan paling tepat dan ia akan membantu proses pemulihan.

#3. Senaman pinggang bawah

Sangat penting untuk anda menguatkan kembali otot pinggang pasca gugur janin, dengan cara di bawah:

Berbaring menelentang dengan kepala bersandar pada bantal, kedua kaki membengkok dan kedua tangan melurus di samping badan

Berikan tekanan pada otot pinggang dengan cara mengangkat ia sedikit ke atas tetapi posisi punggung anda tetap menyentuh lantai

Tahan posisi tersebut sekurang-kurangnya 3 saat sambil bernafas dengan biasa

Perlahan kembalikan otot pinggang ke bawah dan jatuhkan ia semula ke lantai

Ulangi pergerakan ini sebanyak 10 kali dalam masa 3 sesi sehari.

#4. Senaman perut bawah

Sangat penting untuk anda menguatkan kembali otot perut pasca gugur janin, dengan cara ini:

Berbaring menelentang dengan atau mengiring dengan lutut membengkok, atau duduk bersila mahupun berdiri, sebagaimana yang anda rasa selesa

Letakkan salah satu tangan atau kedua-duanya di atas perut tepat di kawasan pusat

Berikan tekanan pada perut dengan tangan di saat menarik dan menghela nafas

Lakukan ini secara berulang kali sehingga otot perut anda mula rasa relaks

Perlahan tingkatkan tekanan yang diberi pada perut lebih kuat dan lebih lama, misalnya 3 detik ke 10 detik sesuai dengan pernafasan

Dengan senaman selepas keguguran,
 maka wanita akan lebih cepat sihat seperti sediakala semula
!


Septum hidung bengkok

Definisi

Apa itu Septum hidung bengkok?

Septum hidung adalah dinding yang membahagikan ruang hidung kepada dua. Septum hidung yang ideal adalah terletak betul-betul di garis tengah. Ia memisahkan bahagian kiri dan kanan hidung kepada laluan saiz yang sama. Walau bagaimanapun, 80 peratus daripada keseluruhan septum hidung adalah bukan pada posisinya. Hal ini dipanggil septum hidung bengkok.

Bentuk ruang hidung anda dengan mudahnya boleh mengakibatkan jangkitan sinus yang kronik. Simptom-simptom biasanya lebih teruk pada satu bahagian dan kadangkala ia berlaku pada sisi yang bertentangan dengan bahagian bengkok. Dalam beberapa kes lain, septum yang bengkok boleh menghalang pengaliran sinus, seterusnya menyebabkan jangkitan sinus yang berulang.

Apakah kebarangkalian Septum hidung bengkok?

Septum hidung bengkok dikatakan menjadi jenis ketumbuhan paling kerap iaitu kedua di seluruh dunia (selepas ameloblastoma). Walau bagaimanapun, ia boleh diuruskan dengan mengurangkan faktor-faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Septum hidung bengkok?

Kebanyakan kecacatan septum tidak menyebabkan sebarang simptom dan anda mungkin tidak mengetahui yang anda mempunyai septum yang bengkok. Walau bagaimanapun, beberapa kecacatan septum boleh menyebabkan beberapa tanda dan simptom berikut:

Halangan pada satu atau kedua lubang hidung:
 Halangan ini boleh menyukarkan pernafasan melalui satu atau kedua lubang hidung, terutama apabila anda mengalami selsema (jangkitan saluran atas pernafasan) atau alergi.

Hidung berdarah:
 Permukaan septum hidung anda boleh menjadi kering, seterusnya meningkatkan risiko anda untuk mengalami hidung berdarah.

Sakit pada muka:
Walaupun terdapat beberapa perdebatan tentang kebarangkalian sakit pada muka berpunca daripada hidung,

septum yang bengkok teruk memberi kesan dalam dinding hidung yang kadangkala boleh mengakibatkan sakit pada sebahagian muka.

Pernafasan bising semasa tidur
: Hal ini boleh berlaku kepada bayi dan kanak-kanak yang mempunyai septum bengkok atau bengkak pada tisu intranasal.

Kepekaan kitaran hidung:
 Adalah normal bagi hidung untuk menggantikan halangan pada satu sisi, kemudian berubah pada sisi yang lain. Hal ini dipanggil kitaran hidung. Kitaran hidung ini adalah fenomena biasa. Tetapi menjadi peka terhadap kitaran hidung adalah luar biasa dan boleh menjadi petunjuk bahawa terdapat jumlah yang tidak normal halangan hidung.

Kecenderungan untuk tidur pada posisi tertentu:
 Sesetengah orang lebih cenderung untuk tidur pada posisi tertentu bagi mengoptimumkan pernafasannya melalui hidung pada waktu malam. Hal ini berlaku kerana septum yang bengkok menyempitkan satu saluran hidung.

Bila saya harus berjumpa doktor?

Diagnosis awal dan rawatan boleh menghentikan septum hidung bengkok daripada menjadi semakin teruk dan mengelakkan kecemasan perubatan yang lain. Oleh itu, rujuklah doktor anda secepat mungkin untuk menghindar keadaan serius ini.

Jika anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk dengan doktor anda. Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apakah punca Septum hidung bengkok?

Septum yang bengkok boleh disebabkan oleh:

Keadaan sejak lahir:
 Dalam sesetengah kes, septum bengkok berlaku semasa pertumbuhan janin dan jelas ketika kelahiran.

Kecederaan pada hidung:
 Septum bengkok juga boleh terhasil daripada kecederaan yang mengakibatkan septum hidung terkeluar daripada posisinya.

Faktor-faktor Risiko

Apakah yang meningkatkan risiko saya kepada Septum hidung bengkok?

Faktor risiko bagi keadaan ini termasuklah:

Bermain sukan sentuhan.

Tidak memakai tali pinggang keselamatan semasa menaiki kenderaan bermotor.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Septum hidung bengkok didiagnosis?

Semasa lawatan anda, mula-mula doktor akan bertanyakan tentang sebarang simptom yang anda alami.

Bagi memeriksa ke dalam hidung anda, doktor akan menggunakan cahaya terang dan kadangkala satu alatan yang dipanggil spekulum nasal. Ia direka bagi membuka lubang hidung anda. Kadang-kadang doktor akan memeriksa di bahagian belakang hidung anda dengan menggunakan tiub halus dan panjang yang dilekatkan padanya kamera kecil serta cahaya terang di hujungnya.

Doktor juga akan melihat tisu nasal anda sebelum dan selepas menggunakan spray dekongestan untuk melihat sekiranya terdapat sebarang punca lain yang menyumbatkan ruang hidung anda. Seterusnya, berdasarkan pemeriksaan ini, pesakit akan didiagnos mempunyai septum bengkok dan ditentukan tahap keseriusannya.

Sekiranya doktor anda bukan seorang
 otolaryngologist
 (pakar telinga, hidung dan tekak) dan rawatan itu dikira perlu, anda boleh merujuk kepada pakar untuk konsultasi lebih lanjut serta rawatan.

Bagaimana pesakit Septum hidung bengkok dirawat?

Pembedahan mungkin menjadi rawatan yang disyorkan sekiranya septum bengkok menyebabkan hidung berdarah yang mengkhuatirkan atau jangkitan sinus berulang. Ujian sampingan mungkin diperlukan dalam sesetengah keadaan.

Septoplasti adalah prosedur pembedahan yang dilakukan sepenuhnya melalui lubang hidung sewajarnya, tiada lebam atau tanda-tanda luaran berlaku. Semasa pembedahan, bahagian septum yang bengkok teruk mungkin akan disingkirkan sepenuhnya atau ia akan dibetulkan dan dimasukkan semula ke dalam hidung.

Sekiranya septum bengkok anda tidak menimbulkan banyak masalah dalam hidup, namun ia kurang selesa apabila anda mengalami selsema atau alergi, doktor mungkin menasihatkan anda beberapa cara untuk mengatasinya.

Doktor anda mungkin akan memberi preskripsi:

Dekongestan
.
 Dekongestan adalah ubatan yang boleh mengurangkan bengkak tisu hidung. Seterusnya membantu memastikan saluran udara pada kedua bahagian hidung anda terbuka.

Antihistamin
.
 Antihistamin adalah ubatan yang membantu menghindar simptom alergi, termasuk halangan dan hidung berair.

Spray steroid nasal
. Preskripsi spray corticosteroid nasal boleh mengurangkan keradangan dalam saluran hidung anda dan membantu dalam halangan atau pengaliran.

Ubatan hanya merawat membrans mukus yang bengkak dan tidak membetulkan septum bengkok.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Septum hidung bengkok?

Anda mungkin boleh menghindar kecederaan pada hidung anda yang boleh mengakibatkan septum bengkok dengan langkah berjaga-jaga ini:

Memakai topi keledar atau topeng semasa bermain sukan sentuhan, seperti bola sepak dan bola tampar.

Memakai tali pinggang keselamatan semasa menaiki kenderaan bermotor.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Merancang Untuk Hamil? Ini Waktu Sesuai Makan Asid Folik, Baru Mudah Lekat!

Asid folik adalah suplemen vitamin B yang digunakan untuk mencegah kecacatan tiub saraf semasa kehamilan. Tetapi adakah waktu sesuai makan
folic acid
 pagi atau malam?

Ketahui cara selamat dan betul untuk mengambilnya dalam perkongsian artikel Hello Doktor ini.

Untuk mendapatkan lebih banyak info tentang Kehamilan, sila dapatkannya
di sini.

Apa itu asid folik?

Sebelum mengetahui waktu sesuai makan
folic acid
, jom kita fahami secara ringkas mengenai suplemen ini.

Asid folik merupakan bentuk folat sintetik – buatan manusia. Folat adalah sejenis vitamin B.

Folat diperlukan oleh setiap individu. Tetapi
bagi ibu hamil
, ia menjadi
amat penting
 kerana peranannya dalam mencegah keabnormalan kelahiran.

Asid folik bersifat larut air, yang membolehkan tubuh memetabolismekannya dengan cepat.

Keperluan harian individu dewasa untuk asid folik adalah 400 mikrogram (mcg). Ia akan meningkat kepada 600 mcg semasa mengandung dan kemudiannya berkurangan kepada 500 mcg bagi
ibu menyusu
.

Asid folik vs folat

Asid folik adalah bentuk folat yang dihasilkan – vitamin B penting yang boleh didapati secara semula jadi.

Selain suplemen, sumber vitamin B lain adalah seperti makanan yang diperkaya dengan asid folik seperti bijirin sarapan pagi.

Terdapat pelbagai makanan lain termasuklah bayam, avokado dan pisang, turut mengandungi folat – bentuk semula jadi vitamin ini.

Waktu sesuai makan
folic acid
: Fahami manfaatnya

Asid folik membantu badan membuat sel-sel baru, termasuk sel darah merah.

Individu yang tidak mendapat asid folik mencukupi berisiko mengalami keadaan yang disebut sebagai
anemia kekurangan folat.

Ia bermaksud tubuh tidak berupaya menghasilkan sel darah merah mencukupi untuk membawa oksigen ke seluruh badan. Kemerosotan ini boleh menjejaskan banyak aspek kesihatan, termasuklah fungsi organ.

Semasa mengandung
, tubuh memerlukan lebih banyak asid folik kerana ia turut memainkan peranan penting dalam membantu janin membesar dan berkembang.

Salah satu peranannya yang penting adalah untuk
mencegah kecacatan tiub saraf
, termasuklah spina bifida dan anencephaly.

Spina bifida
 adalah keadaan di mana tulang saraf tunjang tidak tertutup sepenuhnya. Ia boleh menyebabkan pelbagai kecacatan yang boleh menjejaskan pembangunan, mobiliti dan kesihatan keseluruhan.

Bayi dengan anencephaly pula sama ada tiada otaknya tidak berkembang atau perkembangan yang sangat sedikit. Dalam kebanyakan kes, anencephaly boleh membawa maut – sama ada di dalam rahim atau
sejurus selepas kelahiran.

Sering kali kesemua kecacatan ini berisiko terjadi semasa 28 hari pertama kehamilan – biasanya sebelum seseorang wanita itu
mengetahui dirinya hamil.

Waktu sesuai makan
folic acid

Mana-mana wanita yang ingin
merancang untuk mengandung
 harus mula mengambil suplemen asid folik sebelum kehamilan berlaku.

Waktu sesuai makan
folic acid
 adalah semasa mencuba untuk mengandung – sebaik-baiknya 3 bulan sebelum dan 12 minggu pertama kehamilan. Ini kerana kecacatan tiub neural berisiko tinggi terjadi pada peringkat awal
perkembangan janin
.

Dos biasa bagi mereka yang ingin mengandung dan wanita hamil di usia  12 minggu pertama ialah 400 mcg dan perlu diambil sehari sekali.

Jika anda mempunyai peluang yang lebih tinggi untuk melahirkan bayi dengan kecacatan tiub saraf, doktor akan mengesyorkan peningkatan dos sebanyak 5mg, diambil sekali sehari.

Ada juga pakar yang menyarankan ibu mengandung meningkatkan pengambilan asid folik kepada 600 mikrogram, ia bertujuan untuk membantu proses pertumbuhan dan perkembangan
bayi dalam kandungan
.

Secara amnya, tiada waktu khusus bagi pengambilan asid folik ini. Walau bagaimanapun, tabiat seperti
mengambil vitamin pranatal
 setiap pagi bersama sarapan, boleh memudahkan anda mengingati pengambilan asid folik ini.

Waktu sesuai makan
folic acid
pagi atau malam? Ini jawapannya…

Jika perlu mengambil asid folik setiap hari, anda disyorkan memakannya pada waktu yang sama – sama ada pada
waktu pagi
 atau waktu petang

Ambil tablet asid folik dengan segelas air

Suplemen asid folik ini boleh diambil dengan atau tanpa makanan

Jika terlupa mengambil dos harian, ambil ia sebaik sahaja teringat mengenainya. Tetapi jangan sekali-kali mengambil 2 dos untuk menggantikan yang terlupa

Jika pengambilan asid folik jenis cecair, ia akan disertakan dengan picagari atau sudu plastik untuk membantu mengukur dos yang betul. Sekiranya tiada, dapatkan daripada ahli farmasi. Jangan guna sudu kecil dapur kerana ia tidak dapat mengukur jumlah yang betul.

Baca juga:

Asid folik & kesuburan

Asid folik dapat membantu meningkatkan peluang untuk mengandung dan kekal hamil.

Terdapat kajian telah dilakukan pada tahun 2016, melibatkan 4,000 responden wanita dengan pengambilan asid folik. Hasil keputusan menunjukkan peserta yang mengambil suplemen lebih berkemungkinan untuk hamil.

Di samping itu, asid folik boleh membantu
mencegah keguguran
 disebabkan beberapa keabnormalan kelahiran termasuklah kecacatan tiub saraf.

Kesimpulannya

Asid folik adalah nutrien penting untuk semua tetapi ia menjadi sangat penting
semasa kehamilan
.

Mereka yang ingin hamil disyorkan untuk berbincang dengan doktor tentang dos dan waktu sesuai makan
folic acid
 pagi atau malam.

Jika terdapat sebarang pertanyaan, anda disarankan merujuk doktor untuk mendapatkan lebih kepastian.


Seronok Berenang Sampai Air Masuk Telinga? Bahaya, Usah Biarkan! Ini 5 Cara Mudah Keluarkannya!

Anda seorang yang gemarkan aktiviti berenang? Jika ya, risiko air masuk telinga anda juga adalah sangat tinggi!

Hakikatnya,
bukan aktiviti berenang sahaja
 yang boleh menyebabkan perkara ini terjadi.

Malahan aktiviti seharian yang biasa seperti
mandi di bilik air
 juga boleh mengakibatkannya.

Dalam erti kata yang lebih mudah, ia adalah satu perkara yang biasa berlaku namun mungkin ramai yang hanya akan membiarkan dan tunggu sehingga air masuk telinga tadi keluar sendiri.

Salah, sebenarnya ada cara yang perlu anda lakukan! Ingin tahu apakah cara-cara tersebut?

Jom sama-sama kita ikuti artikel ini dengan lebih mendalam lagi.

Jika dibiarkan, ia akan mengakibatkan kondisi ini…

Sebelum pergi dengan lebih mendalam lagi, wajarlah kita tahu akan bahaya air masuk telinga ini terlebih dahulu.

Untuk pengetahuan anda, ia adalah satu perkara yang normal dan biasa terjadi kepada setiap individu.

Ini kerana bukan mereka yang gemar berenang sahaja akan mengalaminya malahan semua orang tidak terkecuali.

Bayangkan, aktiviti seharian seperti
mandi di bawah pancuran air, di dalam tab, jakuzi, kolam atau laut
 sudah pasti akan mengakibatkan air masuk telinga.

Meskipun ia normal dan biasa, anda tidak harus memandang ringan akannya kerana ia boleh mengakibatkan bahaya kepada diri anda jika dibiarkan begitu sahaja.

Bahaya yang diperkatakan itu
adalah anda berisiko terkena jangkitan otitis externa atau lebih dikenali sebagai swimmer’s ear
.

Ia berlaku disebabkan oleh bakteria yang berada di dalam telinga, membiak dan berganda ekoran kawasan tersebut lembap akibat air.

Jika terkena, inilah yang akan terjadi kepada telinga anda:

Kegatalan

Kemerahan

Kesakitan

Keluar cecair jernih yang tidak berbau

Disebabkan itu, adalah penting untuk mengeluarkan air masuk telinga dengan cara yang akan kami nyatakan di bawah nanti.

Cara keluarkan air masuk telinga

Sekiranya ia berlaku, anda mungkin akan
kekurangan atau kehilangan pendengaran
 yang bersifat sementara pada telinga yang dimasuki air.

Apa yang anda perlu lakukan? Ikuti langkah berikut!

#1. Keringkan bahagian luar telinga dengan kain yang lembut.

#2. Sengetkan kepala ke arah berlawanan agar air tadi dapat mengalir keluar.

#3. Tarikkan cuping telinga yang dimasuki air ke bawah untuk memudahkan aliran air.

#4. Gunakan alat pengering rambut ke arah telinga yang dimasuki air dengan frekuensi terendah.

#5. Dapatkan ubat titis telinga di farmasi, klinik atau hospital.

Ataupun, anda boleh membuat ubat ini sendiri di rumah dengan cara campurkan cuka dengan alkohol dan letakkan 1 sudu kecil sebatian ini ke dalam kedua-dua telinga.

Kemudian, tegakkan kembali kepala anda yang disengetkan untuk memasukkan sebatian ini dan biarkan sahaja air mengalir keluar dari telinga dengan sendiri.

Dalam pada itu, ada beberapa pantang larang yang kalian mesti patuhi untuk mengeluarkan air dari dalam telinga.

Jangan buat ini jika air masuk telinga

Ramai orang melakukan kesilapan ketika berusaha untuk mengeluarkan air daripada telinga tanpa menyedarinya.

Penggunaan metode yang salah boleh mencederakan bahagian dalaman telinga kalian.

Bukan itu sahaja,
 ia juga mungkin akan meningkatkan lagi risiko telinga untuk mendapat jangkitan
.

JANGAN buat ini jika air masuk telinga:

Menggunakan putik kapas – Ia akan menyebabkan tahi telinga termasuk ke dalam telinga dengan lebih dalam sekali gus menyebabkan jangkitan bakteria lebih mudah.

Memasukkan jari atau kuku – Ia akan menyebabkan kecederaan pada lubang telinga.

Menitiskan ubat titis telinga (hydrogen peroxide) sekiranya anda mempunyai kondisi kesihatan atau kelainan pada telinga.

Apa langkah pencegahan yang terbaik?

Hakikatnya, mencegah itu sudah pasti lebih baik dari mengubati, Makanya, sesuatu perlu dilakukan sebelum air masuk telinga lagi.

Apakah ia? Mudah sahaja. Caranya hanya dengan menggunakan alat penutup telinga atau topeng penutup telinga ketika berenang.

Untuk lebih selamat, kedua-dua alat ini juga anda boleh gunakan ketika sedang mandi di dalam bilik air.

Selain itu, ketahuilah bahawa peluh juga mungkin boleh menyebabkan jangkitan swimmer’s ear ini.

Oleh itu, wajarlah untuk anda kerap mengelap peluh pada muka untuk mengelak masuk ke dalam telinga.

Sekiranya anda mempunyai sebarang kesulitan untuk
mengeluarkan sebarang bendasing yang termasuk dalam telinga
, segera berjumpa doktor untuk rawatan lanjutan okay!


Bayi Dah Mula Tumbuh Gigi? Ini 7 Perkara Penting Yang Perlu Ibu Beri Perhatian!

Fakta yang mungkin anda tidak ketahui, gigi bayi sebenarnya sudah berkembang semasa mereka masih dalam kandungan. Ada 7 aspek berkaitan pertumbuhan gigi bayi yang perlu diberikan perhatian!

Untuk mendapatkan lebih banyak info tentang Keibubapaan, sila dapatkannya
di sini.

Pertumbuhan gigi bayi

Bayi yang baru lahir
 mempunyai 20 gigi susu yang tersembunyi di bawah gusi mereka.
Pertumbuhan ini sangat penting untuk
kesihatan dan perkembangan anak
. Ia membantu mereka untuk mengunyah, bercakap dan tersenyum.

Ia juga berfungsi untuk menahan ruang pada rahang bagi gigi kekal yang akan muncul di bawah gusi.

Sekiranya
gigi susu
 ini hilang terlalu awal, terdapat kemungkinan akan menimbulkan masalah untuk proses pertumbuhan gigi kekal.

Keadaan tersebut boleh mengakibatkan
gigi menjadi jongang
 atau sesak.

Sebab itu penting memastikan si manja mendapat penjagaan oral yang baik untuk melindungi proses pertumbuhan gigi si manja untuk tempoh beberapa tahun akan datang.

Perkara penting berkaitan gigi bayi

Berikut adalah 7 aspek penting yang perlu dititikberatkan berkaitan gigi bayi anda.

#1. Pertumbuhan gigi bayi seawal 6 – 12 bulan

Terdapat perbezaan tempoh masa untuk pertumbuhan gigi pertama. Bahkan si manja mungkin tidak akan mempunyai gigi sehinggalah ulang tahun yang pertama mereka!

Sekitar usia 3 bulan, bayi akan mula
meneroka mulut
 dengan memasukkan tangan.

Keadaan ini sering kali menimbulkan persoalan pada
kebanyakan ibu bapa
, adakah ia bermakna si manja akan tumbuh gigi.

Biasanya gigi yang pertama akan muncul sekitar usia 6 bulan dan ia adalah gigi depan bahagian bawah.

Pertumbuhan gigi biasanya akan selesai apabila si manja berusia 3 tahun.

#2. Tambahan fluorida dalam diet pemakanan anak 6 bulan

Fluorida adalah mineral yang membantu mencegah kerosakan gigi dengan mengeraskan enamel gigi.

Anda disarankan untuk memasukkan beberapa auns fluorida apabila si manja
mula mengambil makanan pejal
 – sekitar 6 bulan ke atas.

Dapatkan rundingan pakar pediatrik untuk mengetahui sumber fluorida yang terbaik untuk diberikan kepada anak sebagai makanan tambahan.

Baca juga:

Pertumbuhan gigi bayi #3. Mengurut gusi yang sakit

Proses pertumbuhan gigi jarang menyebabkan anak berasa tidak selesa.

Namun, bayi mungkin menunjukkan tanda ketidakselesaan apabila gusi di sekitarnya membengkak dan
si manja mungkin mengeluarkan lebih banyak air liur
 daripada kebiasaan.

Ibu bapa boleh bantu meredakan ketidakselesaan ini dengan mengurut gusi si kecil menggunakan kain atau jari yang bersih.

#4. Elak penggunaan ubat

Anda disarankan untuk tidak menggunakan sebarang ubat bagi mengatasi kesakitan akibat pertumbuhan gigi bayi.

Contohnya seperti racun tumbuhan
belladonna
dan gel dengan
benzocaine
.

Walaupun kedua-dua bahan tersebut dipasarkan untuk menghilangkan rasa sakit anak,
 Food and Drug Administration
(FDA) telah mengeluarkan amaran kerana ia mungkin menyebabkan kesan sampingan.

#5. Gosok gigi anak 2x sehari dengan ubat gigi fluorida

Sebaik sahaja anak sudah mempunyai gigi, anda harus memberusnya 2x sehari dengan
menggunakan ubat gigi
 berfluorida terutamanya
selepas makan atau minum yang terakhir pada hari tersebut.

Pastikan anda tidak biarkan bayi tidur dengan botol susu, kerana ia cenderung menyebabkan
kerosakan gigi.

Sebaik sahaja anak sudah mampu memberus gigi sendiri, ajarkan mereka cara untuk berkumur dan membuang lebihan ubat gigi dengan meludah.

Disarankan untuk
menggunakan ubat gigi
 apabila anak mencecah usia sekitar 6 tahun.

Anda juga perlu memantau dan membantu anak menggosok gigi sehingga mereka mencapai usia 7 atau 8 tahun.

#6. Bertanyakan pakar pediatrik

Semasa pemeriksaan kesihatan bulanan, pakar pediatrik akan memeriksa gigi bayi dan gusi untuk memastikan ia berada dalam keadaan sihat.

Mereka juga mungkin akan berkongsi cara dan langkah penjagaan yang betul.

Sekiranya terdapat sebarang pertanyaan, jangan malu untuk mendapatkan bantuan doktor, okay?

7. Pemeriksaan gigi buat pertama kali

Sebaiknya cuba untuk melakukan pemeriksaan gigi anak apabila ia mula tumbuh gigi pertama dan menjelang setahun kelahirannya.

Doktor gigi pediatrik akan memastikan semua gigi tumbuh normal tanpa sebarang
masalah.

Mereka juga akan memberikan nasihat tentang aspek penjagaan gigi yang betul.

Pentingnya penjagaan gigi

Tidak dinafikan gigi susu hanya untuk tempoh sementara. Tetapi ia memainkan peranan penting untuk:

Menyediakan ruang untuk gigi kekal

Memberikan wajah penampilan normal

Membantu proses pertuturan dengan jelas

Bantu proses
penyerapan nutrien
 – gigi rosak menyukarkan kunyahan sekali gus menyebabkan
anak menolak makanan

Membantu memberikan permulaan yang sihat pada gigi kekal – kerosakan dan jangkitan ketika pertumbuhan gigi bayi boleh mengakibatkan kerosakan pada gigi kekal yang tumbuh di bawahnya


JANGAN Sesekali Kongsi Berus Gigi Walaupun Dengan Pasangan, Boleh Dapat Penyakit Kelamin!

Sifat berkongsi sememangnya sikap yang terpuji, tetapi bukan semua perkara boleh dikongsi. Apatah lagi jika berkaitan dengan kesihatan diri seperti penggunaan berus gigi.

Dalam hal penjagaan diri, sebaiknya kita tidak berkongsi barangan peribadi dengan orang lain.

Pasti ada di antara kita yang mungkin sering berkongsi pakaian, pinggan mangkuk dan alat tulis, tetapi janganlah sampai berus gigi anda pun mahu berkongsi bersama.

Mungkin anda tertanya-tanya ada ke orang yang berkongsi berus gigi? Mana tahu, ada pasangan kekasih atau suami isteri yang sedang mabuk cinta sehinggakan berus gigi pun dikongsi bersama. Romantik katanya.

Kajian menunjukkan ramai sedia kongsi berus gigi!

Mengikut kajian yang dijalankan di Britain, 1 dalam setiap 4 individu menyatakan bahawa mereka bersedia untuk berkongsi berus gigi dengan individu lain.

Mereka bukan sahaja sanggup berkongsi dengan ahli keluarga, rakan-rakan dan juga pasangan masing-masing, malah bersama jiran dan juga selebriti.

Agaknya, jika kajian sebegini dijalankan di Malaysia, adakah keputusan akan menunjukkan hasil yang sama atau lebih daripada jumlah ini.

Berkongsi berus? Anda juga akan berkongsi bakteria

Anda mungkin tidak berkongsi berus gigi, tetapi akan ada situasi di mana anda
tersalah guna berus gigi milik individu lain
 yang lebih kurang sama dengan berus gigi anda.

Ini juga boleh dianggap berkongsi kerana anda menggunakan berus gigi yang sama dengan individu lain.

Apabila guna berus gigi yang bukan milik anda, sebenarnya ia telah mendedahkan gigi dan gusi anda kepada bakteria baharu, d
an ia mungkin tidak begitu ‘ngam’ dengan bakteria sedia ada yang terdapat dalam tubuh anda.

Jenis-jenis bakteria tertentu yang terdapat dalam mulut anda adalah jenis yang unik untuk anda.

Oleh itu, jika terdapat kehadiran bakteria baharu dalam mulut, anda akan lebih mudah untuk mengalami selesema, flu atau mendapat sebarang kuman lain daripada berus gigi milik individu lain.

Walaupun individu tersebut kelihatan sihat dan tidak mempunyai sebarang jangkitan, perkongsian berus gigi masih lagi memberikan risiko kepada gigi dan gusi anda.

Bakteria penyebab kaviti iaitu
streptococcus mutans
 adalah sangat mudah untuk berjangkit. Jika anda berkongsi atau terkongsi berus gigi dengan individu lain, peluang untuk anda dapat kaviti juga meningkat.

Selain itu, anda juga mungkin tidak tahu bahawa berus gigi juga turut mempunyai bakteria dan virus yang boleh menyebabkan penyakit seperti
 E.coli
 dan juga
staph
.

Ia akan meningkatkan risiko anda untuk terdedah kepada penyakit berkaitan virus seperti herpes pada mulut dan juga kemaluan.

Terdedah kepada HPV jika kongsi berus gigi

Selain itu, berus gigi juga mampu untuk membawa
human papillomavirus
 atau dikenali sebagai HPV.

Apabila anda berkongsi berus gigi, air liur yang dijangkiti HPV akan saling bertukar. Virus HPV ini amat sukar untuk dibasmi dan boleh hidup tanpa air pada
bekas di mana berus gigi disimpan
.

Perkongsian berus gigi merisikokan anda kepada penyakit yang boleh berpindah melalui darah

Gusi yang mengalami pendarahan boleh menunjukkan pelbagai tanda. Mungkin anda telah flos gigi anda terlalu kasar.

Mungkin juga anda memberus gigi dengan terlalu kuat atau mempunyai penyakit periodontal.

Jika anda mengalami gusi yang berdarah, bakteria yang terdapat pada berus gigi yang dikongsi boleh memasuki aliran darah dalam tubuh.

 Anda juga berisiko untuk mendapat penyakit yang boleh berjangkit melalui darah seperti HIV dan hepatitis.

Elak kongsi berus gigi, ini cara cegah jangkitan bakteria mulut!

Berikut merupakan antara kaedah atau langkah pencegahan untuk elak daripada jangkitan bakteria mulut:

Gunakan ubat gigi yang mengandungi
triclosan
 – sejenis kopolimer (
copolymer
). Ia mempunyai ciri pembersihan yang lebih mendalam dan menyeluruh, selain lebih berkesan berbanding ubat gigi florida

Rendamkan berus gigi anda dalam pembersih mulut antibakteria
 (
mouthwash
) atau di dalam hidrogen peroksida. Bilas berus gigi sebelum anda kembali menggunakannya

Gantikan berus gigi anda setiap 3 hingga 4 bulan
 terutamanya apabila
bulu berus tersebut telahpun haus

Selain daripada aspek penjagaan berus gigi, anda juga dinasihatkan untuk menjalani pemeriksaan mulut dan gigi secara berkala.

Pergilah berjumpa dengan doktor gigi sekurang-kurangnya dua kali dalam setahun atau setiap 6 bulan sekali.

Anda perlu membuang segala plak dan tartar yang bersarang dalam gigi bagi memastikan anda tidak mendapat penyakit berkaitan gusi dan memiliki nafas yang tidak berbau busuk.

Lebih baik untuk beli yang baharu

Jika anda pergi melancong bersama-sama rakan dan terlupa membawa atau tertinggal berus gigi di rumah, maka dapatkanlah yang baharu.

Seakrab mana pun anda dengan rakan-rakan, jangan sesekali berkongsi berus gigi milik rakan anda.

Tambahan lagi, harga sebatang berus gigi juga bukanlah terlalu mahal. Jika anda mampu membiayai kos pelancongan anda sendiri, kenapa tidak dengan harga sebatang berus gigi, kan?


Anak Dah 4 Tahun Tapi Belum Cerai Lampin? Usah Risau Mama, Ada 11 Sebab Nak TANGGUH Potty Train

Ibu-ibu pasti susah hati apabila memikirkan tentang latihan ke tandas untuk anak, bukan? Tetapi ini ada 11 alasan untuk menangguhkan proses latihan buat sementara waktu.

Latihan ke tandas untuk anak

Kejayaan untuk
melatih anak menggunakan tandas
 dan menghentikan penggantungan kepada lampin pastinya 1 pencapaian penting buat anak.

Bahkan, ia biasanya lebih menggembirakan hati ibu bapa berbanding si kecil.

N
ormal untuk ibu bapa berasa tertekan bagi
memastikan pencapaian si anak lebih baik berbanding kanak-kanak lain
, atau paling tidak, setanding dengan yang lain.

Tetapi apabila berkaitan dengan latihan ke tandas atau
potty training
, ia adalah sesuatu perkara yang berbeza. Banyak faktor perlu dipertimbangkan.

Ada kalanya, masa masih belum sesuai untuk anda
melatih anak menggunakan tandas
 dan perlu menangguhkan proses latihan.

11 perkara untuk tangguhkan latihan ke tandas si manja

Berikut beberapa perkara dan faktor perlu dipertimbangkan bagi menangguhkan proses latihan menggunakan tandas kepada anak:

 Si kecil tidak sihat

Proses latihan ini adalah 1 situasi yang memenatkan dan boleh menyebabkan kekecewaan, kepada anda mahupun anak. Oleh itu, penting untuk memastikan keadaan kesihatan anak adalah baik.

Penggunaan tandas 1 perkara baharu buat si kecil dan
anak yang tidak sihat boleh cepat meragam
. Jadi anda perlu memastikan proses ini berjalan lancar atau anda bakal berdepan masalah berkaitan penggunaan tandas.

Jika anda tidak sihat juga, sebaiknya tangguhkan latihan tersebut. Ini kerana anak berisiko terdedah kepada jangkitan.

 Masa tidak menentu

Jika anak sudah mempunyai waktu tertentu membuang air besar atau kecil, itu maknanya mereka sudah bersedia untuk memulakan latihan ke tandas.

Biasanya si manja akan mula untuk ada waktu konsisten membuang air besar selepas berusia 6 bulan dan ke atas. Sebagai contoh, 2 jam selepas makan, si kecil akan membuang air, maka anda sudah boleh bersedia.

Sekiranya masih tidak menentu, apa kata anda tangguhkan dahulu proses
potty training
 atau si kecil akan berak dan kencing bertaburan merata tempat.

 Perlu fokus perkara lain

Dunia keibubapaan adalah 1 anugerah yang mencabar.
 Anda mungkin perlu melupakan buat sementara niat untuk memulakan
potty training
 untuk si kecil, jika terdapat anak lain yang memerlukan perhatian anda.

Keadaan ini terutamanya jika jarak usia anak-anak adalah tidak jauh berbeza. Sedangkan, proses mengajar anak menggunakan tandas memerlukan sepenuh dedikasi daripada anda.

Perkara baik tentang ini,
adik-beradik lain boleh dijadikan contoh ikutan
 buat si kecil untuk belajar menggunakan tandas.

 Masalah sembelit

Mengalami sembelit
 adalah perkara yang boleh mengundang ketidakselesaan kepada individu dewasa. Sudah pasti keadaan tersebut juga menyeksakan buat si kecil.

Seandainya anak berdepan
masalah pergerakan usus,
 sebaiknya lupakan dahulu niat anda untuk melatihnya menggunakan tandas.

 Sedang menunggu waktu bersalin

Anda sedang berbadan dua? Ini antara alasan kukuh untuk menangguhkan proses latihan
potty training
. Eh, kenapa pula sedangkan saya masih kuat?

Fasa
kehamilan boleh
 mendatangkan tekanan dan keletihan kepada fizikal, mental dan emosi ibu.

Manakala latihan ke tandas adalah perkara yang memerlukan dedikasi anda sepenuhnya. Jadi, nikmati dahulu
 tempoh kehamilan
 dengan sebaiknya.

 Bercuti panjang

Ada
perancangan untuk percutian keluarga
 dalam masa terdekat? Jika ada, tangguhkan dahulu latihan menggunakan tandas ini sehingga pulang dari bercuti.

Bagi melatih anak menggunakan tandas, ia memerlukan 1 masa yang konsisten untuk ia berkesan.

 Banyak tugasan dan tanggungjawab

Sekiranya anda sudah mempunyai banyak tugasan dan tanggungjawab yang perlu dipukul, elakkan daripada menambah bebanan anda berkaitan perihal
potty training
ini untuk sementara waktu.

Proses melatih anak menggunakan tandas
memerlukan ibu bapa bersedia dari sudut mental dan fizikal
. Tanyakan kepada diri anda, adakah anda benar-benar mahu memulakannya sekarang?

 Perubahan besar

Melatih anak amat memenatkan, bahkan anda mungkin perlu berulang kali untuk mengajar si kecil cara menggunakan tandas. Susah ke?

Ya!
 Sangat susah. Si kecil mungkin tidak menggunakannya dan akan meragam. Malahan terdapat kecenderungan untuk anak menahan diri daripada berak dan akhirnya mengakibatkan sembelit.

Sekiranya anda baru atau sedang melalui perubahan besar seperti bertukar kerja,
 kematian insan tersayang
 atau berpindah rumah, menangguhkan proses latihan ke tandas adalah keputusan terbaik.

 Belum boleh berkomunikasi

Bolehkah si kecil memberitahu anda jika ingin ke tandas? Jika tidak, lupakan dahulu niat anda untuk memulakan latihan menggunakan tandas.

 Panggilan tandas setiap minit

Kalau anak selalu ingin ke bilik air untuk setiap 15 minit, maka itu petunjuk mudah untuk anda menangguhkan latihan tandas. Kenapa?

Keperluan untuk ke tandas yang kerap menunjukkan pundi kencing anak masih belum dapat menahan kencing. Jangan risau, fungsi ini akan bertambah baik seiring peningkatan usia mereka.

 Anak belum bersedia

Diakui amat sukar untuk membiasakan si kecil dengan latihan ke tandas. Ia benar-benar memerlukan kebijaksaan dan kesabaran ibu bapa bersama teknik yang betul.

Paling penting melatih anak ke tandas bukan bergantung kepada peringkat usia mereka. Sebaliknya ia melibatkan tahap perkembangan dan tumbesaran si manja serta tingkah laku mereka.

Masa yang sesuai akan tiba

Jangan paksa si kecil untuk ke tandas dan berhenti memakaikan lampin jika mereka belum bersedia. Atau akibatnya,
mereka akan tantrum
 dan anda pula yang akan stres.

Percayalah, masa yang sesuai untuk melatih mereka menggunakan tandas akan tiba. Sehingga itu, bersabar dan tangguhkan niat anda itu.


Air Kencing Berbau Kopi? Ini Petanda Badan Anda Terlebih Kafein

Pencinta kopi pasti ramai yang mengalami gejala ini- air kencing berbau kopi selepas makan atau minum kopi. Punca utama yang menyebabkan urin atau air kencing anda berbau kopi adalah kerana anda minum terlalu banyak kopi!

Kopi mengandungi beberapa sebatian baik, termasuklah polyphenols seperti asid hidroksisinamik, yang menghasilkan bau istimewa. Apabila sebatian ini terurai dalam badan anda, ia menjadi hasil buangan dipanggil metabolik, sebahagiannya dikeluarkan melalui air kencing anda. Metabolik daripada sebatian dalam kopi itu boleh menyebabkan air kencing anda berbau kopi.

Selain itu, kandungan kafein yang ada dalam kopi dianggap sebagai diuretik lemah. Ini bermakna kafein akan membuatkan anda lebih kerap kencing, menjadikan dehidrasi buat sesetengah orang yang minum banyak kopi. Jika anda mengalami dehidrasi, air kencing anda menjadi lebih pekat, menyebabkan bau metabolik lebih ketara.

Bagi mengelakkan kencing berlebihan dan pelbagai kesan negatif lain kepada kesihatan anda, Mayo Clinic menyarankan untuk setiap orang mengehadkan pengambilan kafein kepada 400mg sehari. Ini bersamaan dengan kira-kira empat cawan bru kopi. Walau bagaimanapun, jika anda terlebih minum kopi, pastikan anda mengambil banyak air kosong untuk kekal hidrat.

Bahayakah jika air kencing saya berbau kopi?

Air kencing berbau kopi biasanya disebabkan oleh pengambilan kefein yang banyak, dan biasanya ia tidak berbahaya. Selain boleh menyebabkan dehidrasi jika diambil dalam jumlah yang banyak, pengambilan kafein juga meningkatkan kesan dopamina dan mengurangkan kesan adenosina. Ini akan membuatkan anda mengantuk pada akhirnya, kerana kafein menghalang adenosina dengan mengikat reseptor adenosina.

Kafein juga boleh membuatkan anda sukar tidur. Jadi, bagi mengelakkannya, anda perlu minum kopi enam jam sebelum waktu tidur anda.

Minum terlalu banyak kopi boleh menyebabkan simptom lain, termasuklah:

Gelisah

Kadar degupan jantung laju

Kebimbangan

Sakit kepala

Keriangan

Loya

Jika anda mengalami simptom seperti muntah-muntah, berhalusinasi, sakit dada, insomnia yang klonik, keliru dan kejang, segera berjumpa dengan doktor bagi mendapatkan rawatan.

Adakah cara untuk mengelakkan kencing saya berbau kopi?

Kurangkan minum kopi untuk mengelakkan air kencing anda berbau kopi! Jika anda masih memerlukan kafein, anda boleh mengambil teh hijau ataupun teh hitam yang mengandungi kurang kafein. Selain itu, anda juga perlu minum banyak air kosong.


Amal Diet Tinggi Protein Untuk Turunkan Berat Badan? Tunggu Dulu! Ada 6 Risiko Perlu Tahu

“Saya ada membaca artikel yang mengatakan, diet tinggi protein mempunyai keburukan kepada tubuh. Apakah keburukan protein yang diambil secara berlebihan?”

Berapa banyak protein yang perlu diambil setiap hari?

Protein sememangnya adalah antara nutrisi yang sangat penting kepada tubuh manusia. Protein membantu membina dan memperbaiki sel-sel otot, organ dan juga tulang.

Protein juga penting dalam mengekalkan jisim dan kekuatan otot manusia.

Sepatutnya, setiap daripada kita hanya perlu mengambil sekitar 10% hingga 15% protein sahaja daripada jumlah kalori harian.

Jumlah yang disarankan untuk pengambilan protein setiap hari ialah sekitar 56 gram bagi lelaki dewasa.

Manakala bagi wanita pula, jumlah pengambilan protein harian yang disarankan ialah sekitar 46 gram sahaja.

Adakah diet tinggi protein mempunyai keburukan?

Diet tinggi protein telah banyak diamalkan oleh masyarakat pada hari ini. Diet tinggi protein sudah menjadi satu trend kerana fungsinya yang dapat menurunkan berat badan.

Diet tinggi protein juga dilihat mampu membantu mengurangkan lemak, membuatkan perut lebih kenyang dan mengekalkan otot.

Namun, terdapat sedikit kebimbangan mengenai diet tinggi protein yang diamalkan dalam tempoh yang lama tanpa pengambilan sebarang sumber karbohidrat.

Ini kerana, berdasarkan kajian, diet tinggi protein dilihat boleh menyebabkan beberapa risiko kepada kesihatan anda.

Apatah lagi jika makanan tinggi protein ini diambil dalam tempoh yang panjang.

Ini adalah beberapa keburukan protein yang diambil secara berlebihan yang sepatutnya anda tahu.

#1. Pertambahan berat badan

Pengurangan berat badan kerana mengambil diet tinggi protein hanya berlaku pada peringkat awal sahaja.

Ini kerana, berat badan yang hilang ini hanyalah disebabkan oleh kehilangan jumlah air dalam tubuh badan anda.

Apabila anda mengambil terlalu banyak sumber protein, protein yang berlebihan akan disimpan oleh tubuh anda sebagai lemak.

 Ini bermakna, semakin banyak anda mengambil sumber protein, maka
semakin tinggi risiko untuk mendapat berat badan berlebihan.

#2. Penyakit jantung

Salah satu keburukan protein yang diambil secara berlebihan adalah menyebabkan penyakit jantung.

Pengambilan protein yang tinggi daripada sumber haiwan
boleh meningkatkan jumlah lemak tepu dalam darah anda.

 Apabila kadar jumlah lemak tepu ini berada pada paras yang tinggi, ia akan meningkatkan risiko strok dan juga penyakit jantung koronari.

#3. Cirit-birit

Sekiranya anda mengambil terlalu banyak sumber protein daripada produk tenusu dan makanan yang telah diproses,
maka ia boleh menyebabkan cirit-birit.

 Ia lebih mudah berlaku sekiranya anda kurang mengambil sumber serat.

#4. Masalah gout

Penyakit gout berpunca apabila terdapat terlalu banyak asid urik dalam tubuh badan anda.

Tubuh badan anda akan menghasilkan asid urik bagi menguraikan purin yang ada dalam tubuh dan juga daripada makanan yang anda makan.

Apabila asid urik yang dihasilkan ini menjadi terlalu banyak, maka anda akan mengalami gout.

Sekiranya anda mengambil terlalu banyak makanan tinggi protein, maka ia boleh meningkatkan kandungan asid urik dalam darah anda.

#5. Menyebabkan masalah pada buah pinggang

Bagi mereka yang mempunyai masalah buah pinggang, pengambilan diet tinggi protein boleh menyebabkan kerosakan pada ginjal mereka.

Buah pinggang yang rosak
 terpaksa bekerja dengan lebih keras untuk mengeluarkan nitrogen berlebihan dan produk buangan daripada protein yang anda makan.

#6. Risiko mendapat kanser

Salah satu keburukan protein yang diambil secara berlebihan adalah meningkatkan risiko kanser.

Bagi mereka yang kerap mengambil daging merah dalam diet, anda perlu tahu bahawa ia mempunyai kaitan dengan peningkatan risiko kanser.

Daging merah sering dikaitkan dengan risiko kanser kolorektal
, payudara dan juga prostat.

Sekiranya anda mengehadkan pengambilan karbohidrat, maka fungsi karbohidrat untuk meningkatkan imuniti tubuh daripada serangan penyakit akan berkurangan.

Ini kerana, sumber makanan daripada tumbuhan kaya dengan fitokimia dan antioksida. Fitokimia dan juga antioksida berperanan mengurangkan risiko mendapat kanser.

Berapa banyakkah diet tinggi protein yang dianggap banyak?

Seperti yang dinyatakan di atas sebelum ini, seseorang individu hanya perlu mengambil sekitar 10% hingga 15% sumber protein sahaja daripada keseluruhan jumlah kalori.

Kebanyakan mereka yang mengamalkan diet tinggi sumber protein pula mengambil lebih daripada itu.

Mereka mengambil sekitar 50% sumber protein daripada keseluruhan jumlah kalori.

Mereka juga mengehadkan pengambilan karbohidrat sehingga 10% hingga 40% sahaja.

Cara terbaik untuk mengekalkan kesihatan anda adalah dengan mengamalkan pemakanan yang seimbang.

Diet anda perlu mengandungi kesemua nutrien iaitu karbohidrat, protein, lemak, vitamin dan mineral.

Amalkan konsep ‘suku-suku separuh’ setiap kali anda ingin makan.


5 Cara Parent Boleh Buat Untuk Cegah Pedofilia Di Sekitar Anak, Semua Bermula Dari Anda!

Kesan pedofilia pada kanak-kanak yang mengalaminya pasti memberikan kesan yang berpanjangan.
Sebagai ibu bapa
 ini cara mengatasi pedofilia daripada menghantui anak-anak anda.

Wajarkah diberikan peluang kedua?

Pada Ogos 2019, tular di media sosial
mengenai pesalah pedofilia
 dari Malaysia, seorang pelajar genius Matematik yang dijatuhi hukuman penjara 9 bulan di United Kingdom dan kini kembali menuntut di salah sebuah universiti awam di negara ini.

P
elajar tersebut mengegarkan dunia apabila ditangkap oleh polis British atas kesalahan memiliki lebih 30,000 imej dan video lucah kanak-kanak yang dianggap sebagai ‘bahan paling melampau yang pernah dijumpai oleh pihak polis’.

Pelbagai reaksi dari warga netizen yang boleh dibaca mengenai pelajar ini.

Ada yang mengatakan mungkin dia patut diberikan peluang untuk berubah dan terdapat juga yang beranggapan bahawa kesalahan yang perlu dilakukan tidak melayakkan dia untuk diberikan peluang kedua.

Sama ada layak atau tidak untuk pesalah jenayah ini diberikan peluang kedua, ia bukanlah satu keputusan yang terletak di tangan kita.

Tetapi sebagai ibu bapa, sudah tentu berita ini mendatangkan kebimbangan di hati anda, bukan? Jadi apakah cara mengatasi pedofolia?

Kesan pedofilia pada kanak-kanak

Pedofilia ditakrif sebagai  satu jenis keinginan atau nafsu pelik individu yang melibatkan kanak-kanak. Golongan ini tidak kira lelaki atau wanita dewasa akan cenderung tertarik kepada kanak-kanak secara seksual.

Ia melibatkan fantasi seksual yang berulang, mendesak, atau tingkah laku yang melibatkan aktiviti mahupun dorongan tingkah laku seksual dengan kanak-kanak pra-matang (biasanya berusia 13 tahun atau lebih muda) untuk tempoh sekurang-kurangnya 6 bulan.

Individu yang dikategorikan sebagai seorang pedofilia
 harus mempunyai kriteria seperti berusia sekurang-kurangnya 16 tahun atau 5 tahun lebih tua berbanding mangsanya.

Individu pedofil juga mempunyai keinginan seksual ini juga akan menyebabkan mereka bertindak jauh atau menyebabkan tekanan atau gangguan sosial, pekerjaan atau sebarang fungsi peranan lain dalam kehidupan peribadi mereka.

Tanpa kedua-dua kriteria yang dinyatakan, seseorang individu itu mungkin mempunyai orientasi seksual pedofilia tetapi tidak mengalami
gangguan pedofil.

Pedofilia merupakan sejenis gangguan
pedophilic,
 iaitu merupakan satu tarikan seksual seseorang individu terhadap kanak-kanak.
Golongan pedofilia ini cenderung mempunyai nafsu seksual terhadap kanak-kanak yang berusia bawah 13 tahun.

Kesan pedofilia ini kemudian akan menyebabkan mereka yang menghadapinya sering berasa bersalah, terasing, bimbang atau mempunyai kesukaran dalam mengejar matlamat peribadi lain.

Jadi ibu bapa, apa tindakan anda sebagai cara mengatasi pedofilia daripada menghantui anak-anak anda?

Cara mengatasi pedofilia

Berikut adalah beberapa perkara yang boleh anda ajarkan kepada anak-anak anda, untuk membantu mereka melindungi diri:

1. Mengenali tubuh badan

Anda perlu ajar
anak mengenali badan dengan nama sebenar bahagian badan
 dan bukannya nama yang terlalu umum seperti “bawah”, “atas”, “depan” atau “belakang”.

Ajarkan bahagian badan yang sangat peribadi terutamanya alat kemaluan. Beritahu
mereka untuk tidak mendedahkan badan kepada individu lain selain anda; ibu bapa mereka
.

2. Tiada siapa boleh merakam imej badan

Beritahu anak bahawa bukan perbuatan melihat, merakam imej badan mereka adalah sesuatu yang salah. Ini kerana pemangsa pedofilia yang berbahaya ini ada di mana-mana dan gambar anak anda berisiko tersebar sesama mereka.

3. Sempadan sentuhan

Ajar anak untuk menetapkan sempadan
sentuhan kulit ke kulit
. Mereka perlu tahu tiada individu boleh menyentuh, memegang atau meramas anggota badan mereka.

4. Tidak berahsia

Ada masanya anak akan bersikap merahsiakan sesuatu daripada anda.
Namun, katakan kepada anak anda, mereka tidak boleh merahsiakan apa-apa daripada ibu bapa mereka.

Ia perlu kerana
pemangsa pedofilia gemar memujuk
, memaksa atau mengugut mangsa untuk tidak memberitahu sesiapa mengenai perlakuan keji dan jijik mereka. Ini antara cara mengatasi pedofilia.

5. Lari dari situasi kecemasan

Ajar anak untuk berkata “tidak” atau “jangan” dan menolak sebarang ajakan atau pelawaan individu yang tidak dikenali untuk melakukan sesuatu.

Jika keadaan mendesak, ajar anak untuk menjerit sekuat hati dan cuba untuk lari dari situ. Mungkin anda boleh memasukkan anak anda ke kelas mempertahankan diri.

Cara mengatasi pedofilia bermula daripada ibu bapa

Sebagai ibu bapa, anda disarankan untuk:

Tidak meletakkan sebarang gambar anak tidak berpakaian atau berpakaian tidak sopan sama ada anak lelaki mahupun perempuan

Jangan berkongsi lokasi sekolah atau kawasan keberadaan anak anda di laman sosial

Pakaikan anak anda pakaian yang tidak begitu menonjol dan sopan

Perhatikan sekiranya anak  tidak berasa selesa atau takut berada dekat dengan seseorang individu

Jangan membiarkan anak terutama berumur 13 tahun ke bawah berseorangan atau tanpa pengawasan individu dewasa dipercayai

Jangan membiasakan anak duduk di atas riba sesiapa sahaja, lebih-lebih lagi seorang lelaki.

Hello Health Group
 tidak menyediakan nasihat perubatan, diagnosis, atau rawatan.


Si Kecil Kena Chickenpox? Ibu Boleh Cuba Tip Ini Agar Anak Lebih Selesa

Apa yang perlu
ibu ayah
 lakukan jika anak kena cacar air? Hello Doktor akan berkongsikan cara merawat cacar air supaya dapat mengurangkan ketidakselesaan yang dialami si kecil.

Untuk mendapatkan lebih banyak info tentang Keibubapaan, sila dapatkannya
di sini.

Anak kena cacar air

Cacar air atau
chickenpox
 – jangkitan virus yang menyebabkan demam dan ruam gatal bersama bintik-bintik di seluruh tubuh.

Cacar air ini sangat berjangkit. Individu dengan jangkitan ini boleh menyebarkan virus melalui:

Titisan udara ketika
batuk atau bersin

Pada lendir, air liur (ludah) atau cecair daripada lepuh (
blister
)

Ia boleh berjangkit kepada individu yang belum pernah mengalami cacar air atau divaksin bermula 2 hari sebelum ruam berkembang sehingga semua lepuh berkeruping.

Disebabkan penyakit ini mudah berjangkit, anak kena cacar air perlu duduk di rumah sehingga cara merawat cacar air dapat membuatkan ruam hilang dan lepuh mengering yang memakan masa sekitar seminggu.

Namun, dapatkan kepastian daripada doktor sebelum membenarkan
anak kembali ke sekolah
 atau
pusat asuhan
.

Baca juga:

Simptom & tanda anak kena cacar air

Sebelum Hello Doktor kongsi cara merawat cacar air, ini simptom yang boleh dikenal pasti.

Jangkitan cacar air biasanya bermula dengan
gejala demam
, sakit kepala, ketidakselesaan tekak atau
sakit perut
 sebelum ruam timbul.

Ruam kulit yang gatal dan merah biasanya akan mula berkembang pada bahagian perut atau belakang badan serta muka.

Ia kemudiannya akan merebak ke seluruh tubuh termasuklah
kulit kepala
, mulut, lengan, kaki dan
alat kelamin.

Selalunya ruam yang muncul bermula sebagai bintik merah kecil dan gatal – seperti jerawat atau gigitan serangga.

Ia akan menjadi gelembung yang berubah kepada lepuh berisi cecair, kemudian pecah, kering dan menjadi keruping.

Ruam boleh merebak menjadi banyak atau lebih teruk pada
kanak-kanak yang mempunyai sistem imun lemah
 atau
penyakit kulit
 seperti ekzema.

Punca anak kena cacar air

Cacar air terjadi disebabkan oleh virus varicella-zoster (VZV).

Setelah seseorang individu menghidap cacar air, virus itu tidak aktif (berehat) dalam sistem saraf sepanjang hayat.

Ia dapat diaktifkan semula (bangun) sebagai ruam kulit yang menyakitkan – kayap (
shingles
).

Kanak-kanak yang
menerima vaksin
 melawan cacar air kurang cenderung untuk mengalaminya ketika dewasa nanti.

Cara merawat cacar air

Anak kena cacar air disebabkan virus, jadi antibiotik tidak dapat mengubatinya.

Pun begitu antibiotik tetap diperlukan jika bakteria menjangkiti luka – kerap terjadi jika anak menggaru atau mengutil lepuh.

Ubat antivirus mungkin akan dipreskripsi untuk individu yang terdedah dengan komplikasi. Ia bergantung kepada:

Usia dan
tahap kesihatan anak

Tahap jangkitan

Tempoh rawatan

Doktor dapat bantu menentukan sama ada ubatan yang digunakan bersesuaian untuk anak atau tidak.

Tip bantu ketidakselesaan anak

Untuk bantu melegakan kegatalan dan ketidakselesaan kesan anak kena cacar air, ibu boleh cuba:

Gunakan alat mampatan sejuk atau mandi dengan air suam setiap 3 hingga 4 jam untuk beberapa hari pertama

Lap secara menepuk (jangan menggosok) tubuh sehingga kering

Sapukan krim calamine pada bahagian gatal – elakkan daripada menyapu pada wajah, khususnya berhampiran mata

Tanya doktor atau ahli farmasi krim penahan sakit yang boleh digunakan jika terdapat luka pada bahagian kemaluan

Tanyakan doktor penggunaan ubat tanpa preskripsi secara oral untuk kegatalan

Untuk mengelakkan menggaru:

Pakaikan anak sarung tangan semasa tidur

Potong kuku dan pastikan kebersihannya

Jika anak mempunyai lepuh dalam mulut:

Beri makanan sejuk dan bertekstur lembut kerana cacar air dalam mulut boleh menyukarkan
anak untuk makan
 dan minum

Elakkan sesuatu yang berasid atau masin seperti jus oren atau pretzel

Berikan paracetamol untuk melegakan kesakitan bagi anak
berusia 2 tahun ke atas

Jangan berikan aspirin kepada anak dengan cacar air kerana ia boleh menyebabkan penyakit serius dikenali sebagai sindrom Reye.

Langkah pencegahan untuk anak kena cacar air

Doktor akan mengesyorkan anak untuk mendapatkan vaksin cacar air sebagai:

Suntikan pertama ketika berusia 12 hingga 15 bulan

Suntikan tambahan ketika berusia 4 hingga 6 tahun

Anak berusia 6 tahun ke atas serta individu lebih berusia yang tidak pernah mendapat jangkitan cacar air dan
tidak diberikan suntikan vaksin
 boleh mendapatkan 2 dos vaksin.

Anak yang telah menghidap cacar air tidak memerlukan suntikan vaksin. Ini kerana mereka biasanya sudah mempunyai perlindungan sepanjang hayat untuk penyakit tersebut.

Pemeriksaan doktor

Biasanya cacar air tidak memerlukan rawatan khas. Tetapi jika wujud simptom berikut semasa anak kena cacar air, lakukan pemeriksaan doktor.

Demam berterusan melebihi 4 hari

Batuk teruk
 atau sukar bernafas

Ruam mengeluarkan nanah – pekat, kekuningan atau menjadi merah, bengkak, hangat dan menyakitkan

Sakit kepala teruk

Sangat mengantuk dan sukar untuk bangun tidur

Tidak boleh melihat cahaya terang

Menghadapi masalah berjalan

Kekeliruan

Muntah

Kebas leher


Cara Untuk Mencegah Kanser Serviks, Salah Satunya Pakai Kondom!

Kanser serviks merupakan kanser yang senyap tetapi berbahaya.
Walaupun kanser ini tidak diketahui puncanya
, ada beberapa cara
mencegah kanser serviks
. Kebanyakan perubahan ini mungkin perlu dilakukan dari segi gaya hidup.

Setiap tahun, lebih daripada 1000 orang wanita di Amerika Syarikat
didiagnos dengan kanser serviks.
 Malah, ada di antara wanita ini yang tidak dapat dirawat kerana telah menghidap kanser pada tahap yang terakhir ketika didiagnos.

Di Malaysia, dianggarkan 18 daripada 100,000 wanita
menghidap kanser serviks.
 Hampir 7.9% daripada kes kanser di hospital adalah disebabkan oleh kanser serviks.

Selain itu, kematian untuk kanser serviks di Malaysia mencatatkan peratusan sebanyak hampir 10.5%, yang bermakna 1 daripada 10 pesakit kanser di Malaysia meninggal dunia akibat kanser serviks.

Kanser serviks selalunya disebabkan oleh jangkitan
human papillomavirus (HPV).
 Jangkitan HPV merupakan penyakit kelamin yang lazim berlaku – hampir 97% wanita yang mempunyai kanser serviks dikesan mengalami jangkitan HPV.

Untuk mendapatkan lebih banyak info tentang Kanser Serviks, sila dapatkannya
di sini.

Di Malaysia, kanser serviks merupakan kanser ketiga yang kerap menyerang kaum Hawa selepas
kanser payudara
 dan
kanser kolorektal.

Kanser serviks boleh dielakkan dengan cara melakukan beberapa perubahan dari segi gaya hidup dan melakukan
pemeriksaan atau
ujian saringan secara berkala.

Perubahan gaya hidup

Jika anda ingin mengurangkan risiko kanser serviks, anda boleh lakukan beberapa perubahan dari segi gaya hidup seperti:

1. Guna kondom ketika melakukan hubungan seks

Penggunaan kondom ketika seks akan memberikan anda sedikit perlindungan daripada virus HPV semasa melakukan hubungan badan.

Namun, HPV tidak dapat dielakkan sepenuhnya dengan penggunaan kondom kerana virus ini boleh menjangkiti satu sama lain melalui sentuhan kulit ke kulit. Oleh itu, virus ini boleh merebak melalui satu individu ke individu yang lain tanpa sebarang hubungan seksual.

Walau bagaimanapun, penggunaan kondom masih lagi relevan kerana ia masih memberikan perlindungan kepada anda walaupun sedikit. Dalam masa yang sama, kondom juga dapat menghalang jangkitan penyakit kelamin.

2. Elakkan mempunyai pasangan seksual lebih daripada seorang

Melakukan hubungan seksual bersama dua atau lebih pasangan seksual boleh meningkatkan
risiko anda untuk dijangkiti HPV.

Jangkitan HPV merupakan salah satu faktor yang dikenal pasti dapat menyebabkan kanser serviks dalam kalangan wanita.

Wanita yang melakukan seks dengan ramai lelaki mempunyai potensi yang lebih tinggi untuk terkena jangkitan ini berbanding wanita yang setia dengan satu pasangan.

Walau bagaimanapun, wanita yang mempunyai satu pasangan juga boleh terkena jangkitan jika pasangannya itu telah dijangkiti virus HPV.

Namun, jangkitan HPV ini merupakan sesuatu yang amat lazim berlaku. Jadi, sukar untuk anda tidak terdedah dengan virus ini.

Kebanyakan wanita tidak menyedari mereka telah dijangkiti virus HPV. Oleh itu, ujian saringan amat penting sebagai salah satu
 langkah
pencegahan awal.

3. Berhenti merokok

Racun dalam asap rokok boleh melemahkan sistem imun badan. Oleh itu, apabila anda diserang penyakit, sukar untuk badan anda bertindak menghalang jangkitan tersebut daripada terus merebak.

Salah satu cara yang berkesan untuk
mencegah kanser serviks
 ialah dengan berhenti merokok.

Amalan merokok
 bukan sahaja meningkatkan risiko anda untuk menghidap kanser serviks, malah ia juga boleh menyebabkan anda terkena kanser lain seperti
kanser paru-paru,
 kanser esofagus, kanser mulut dan tekak dan juga kanser pankreas.

Individu yang berhenti merokok sebelum umur 40 tahun akan mengalami penurunan risiko untuk meninggal disebabkan penyakit yang berkaitan dengan rokok sebanyak 90%.

Vaksinasi HPV

Anda boleh mendapatkan vaksinasi untuk HPV di klinik LPPKN yang terdekat. Vaksin ini memberikan perlindungan terhadap jangkitan HPV yang boleh menyebabkan kanser serviks.

Walau bagaimanapun, vaksinasi ini hanya berfungsi untuk menghalang jangkitan dalam kalangan wanita yang tidak pernah dijangkiti virus HPV sahaja. Tapi, vaksin ini tidak akan merawat jangkitan yang sedia ada.

Oleh itu, vaksin ini paling efektif diberikan ketika wanita yang masih belum melakukan sebarang aktiviti seksual.

Menurut
American Cancer Society
, vaksinasi amat digalakkan kepada:

Kanak-kanak berumur 9 hingga 12 tahun

Kanak-kanak dan orang dewasa yang berumur 13 hingga 26 tahun yang belum mengambil sebarang vaksinasi.

Individu yang berusia lebih daripada 26 tahun tidak digalakkan untuk mengambil vaksinasi HPV.

Walaupun vaksinasi dapat menurunkan
risiko anda menghidap kanser serviks,
 ia tidak dapat menghalang penyakit ini daripada berlaku secara sepenuhnya. Penting untuk anda melakukan ujian saringan secara rutin bagi mengesan kanser yang mungkin berlaku kepada anda.

Ujian saringan dan pemeriksaan

Ujian saringan kanser serviks merupakan
 langkah
yang terbaik untuk mengesan sebarang pertumbuhan yang tidak normal pada sel serviks.

Dua ujian saringan yang dapat membantu anda mengesan kanser serviks ialah:

1. Ujian Pap Smear

Ujian Pap Smear
 merupakan satu prosedur yang digunakan untuk mengesan kanser serviks dalam kalangan wanita. Doktor akan mengambil sampel sel pada kawasan serviks yang terletak pada hujung uterus.

Ujian ini dapat membantu anda mengesan sebarang perubahan yang abnormal pada kawasan serviks. Wanita yang pernah melakukan hubungan seks dan berumur antara 20 hingga 65 tahun perlu menjalani ujian pap smear setiap tiga tahun sekali.

Wanita yang berumur lebih daripada 30 tahun boleh mengambil ujian pap yang digabungkan bersama ujian HPV. Namun, ujian HPV juga boleh dilakukan secara berasingan.

Wanita yang mempunyai faktor risiko tertentu digalakkan untuk melakukan ujian pap smear dengan lebih kerap. Faktor risiko ini termasuklah:

Wanita yang mendapat keputusan positif semasa melakukan ujian pap smear

Wanita yang pernah terdedah dengan hormon diethylstilbestrol sebelum mengandung.

Pernah dijangkiti HIV

Mempunyai sistem imun yang lemah disebabkan rawatan kemoterapi atau pemindahan organ.

Pernah merokok

Jika anda ingin mendapatkan ujian pap, anda boleh melawat klinik yang berdekatan untuk sesi konsultasi yang lebih lanjut bersama doktor.

Doktor boleh menerangkan dengan lebih terperinci mengenai kebaikan dan juga risiko ujian pap untuk anda.

2. Ujian HPV

Ujian HPV ialah salah satu bentuk ujian saringan untuk kanser serviks. Walau bagaimanapun, ujian ini bukan bertujuan untuk mengesan kanser, tetapi untuk mengesan sama ada anda telah dijangkiti virus HPV atau tidak. Ia juga bukan salah satu cara untuk mencegah kanser serviks.

Doktor mungkin akan mencadangkan ujian HPV kepada anda jika:

Keputusan ujian pap anda adalah tidak normal

Anda berumur 30 tahun atau lebih

Disebabkan jangkitan HPV amat lazim berlaku dalam kalangan orang muda, maka ujian HPV tidak perlu dilakukan dengan kerap kerana keputusan ujian selalunya positif.

Walau bagaimanapun, jangkitan HPV akan beransur pulih dengan sendirinya dalam masa setahun dua.

Perubahan yang menyebabkan kanser serviks tidak berlaku dalam sekelip mata. Selalunya, kanser serviks memakan masa hampir 10 tahun sebelum ia menunjukkan sebarang simptom.

Ujian HPV boleh mempunyai keputusan positif ataupun negatif.

Keputusan positif
 bermaksud anda telah dijangkiti virus HPV yang berisiko tinggi dan boleh menyebabkan
kanser serviks.

Walau bagaimanapun, keputusan yang positif bukan bermaksud anda menghidap kanser serviks, namun ia merupakan satu tanda amaran yang bermaksud anda
mempunyai risiko yang tinggi.

Doktor mungkin mencadangkan agar anda melakukan ujian dalam masa setahun akan datang untuk melihat sama ada jangkitan tersebut telah sembuh atau sebaliknya.

Keputusan negatif
 pula menunjukkan bahawa anda tidak dijangkiti apa-apa jenis HPV yang boleh menyebabkan anda menghidap kanser serviks.

Penggunaan alat pencegah kehamilan

Wanita yang menggunakan alat pencegah kehamilan seperti IUD (intrauterine device) didapati lebih jarang menghidap kanser serviks.

Menurut kajian, wanita yang pernah menggunakan IUD dalam jangka masa yang kurang daripada setahun mempunyai risiko yang lebih rendah untuk menghidap kanser serviks. Malah, kesan ini berkekalan walaupun wanita membuang IUD tersebut.


Simptom Baru COVID-19 Mirip Penyakit Kawasaki? Kali Ini Melibatkan Kanak-kanak

Untuk mendapatkan lebih banyak info tentang coronavirus di Malaysia, sila dapatkannya
di sini
.

Ramai sedia maklum bahawa
kanak-kanak hanya alami simptom ringan apabila dijangkiti virus korona baharu.

Walau bagaimanapun, di Amerika Syarikat, ada laporan melibatkan 85 kes jangkitan COVID-19 dalam kalangan kanak-kanak yang menunjukkan simptom persis penyakit kawasaki.

Walaupun kanak-kanak dalam majoriti kes terlibat
tidak menunjukkan sebarang simptom berkaitan dengan masalah pernafasan
, tapi mereka disahkan positif COVID-19.

Jumlah kes positif bagi jangkitan pandemik tersebut telah melebihi 4 juta di seluruh dunia.

Di Malaysia, catatan kes positif adalah seperti berikut:

[covid_19]

Adakah
kanak-kanak berisiko untuk mengalami simptom kawasaki
 kesan daripada jangkitan virus COVID-19?

Teruskan membaca untuk mengetahuinya dengan lebih lanjut.

Apa yang anda perlu tahu mengenai penyakit kawasaki

Penyakit kawasaki tidaklah begitu terkenal. Ia merupakan satu penyakit jarang jumpa melibatkan masalah keradangan salur darah dalam populasi kanak-kanak.

Jika tidak dirawat, mereka yang didiagnosis berisiko untuk mengalami komplikasi jantung yang boleh menyebabkan kematian.

Kira-kira 75% pesakit yang mengalami penyakit kawasaki berusia 5 tahun dan ke bawah.

Lelaki juga lebih berisiko berbanding perempuan untuk didiagnosis dengan masalah ini.

Simptom utama bagi penyakit kawasaki adalah
 demam panas lebih daripada 4 hari.

Selain itu, mereka yang mengalami masalah kesihatan ini juga boleh menunjukkan gejala seperti berikut:

Kelenjar leher bengkak.

Tangan dan kaki membengkak dan kemerahan. Ia juga boleh mengelupas.

Mata merah.

Lidah menjadi merah dan bengkak.

Ruam badan.

Anda mungkin berminat:

Adakah Saya Dijangkiti COVID-19? Kenali Simptom Awal Jika Terkena Virus Korona

Rawatan bagi penyakit ini perlu dilakukan di hospital
 memandangkan risiko untuk mendapat komplikasi tinggi.

Ubat seperti paracetamol (ubat demam), aspirin (ubat antiradang) dan rawatan immunoglobulin akan diberikan berdasarkan kepada keadaan klinikal pesakit.

Walaupun penyakit kawasaki boleh mempengaruhi fungsi jantung dan menyebabkan masalah salur darah mengembung (aneurisme), tapi rawatan awal boleh mengurangkan risiko berlakunya komplikasi tersebut.

Kaitan di antara penyakit Kawasaki dan COVID-19

Walaupun gejala yang ditunjukkan oleh 85 kanak-kanak yang positif COVID-19 mirip penyakit kawasaki, namun kebanyakan pakar berpendapat ia bukanlah masalah kesihatan itu sendiri.

Perkara ini masih lagi sedang dikaji, namun ia berkemungkinan berpunca dari
proses keradangan yang disebabkan oleh virus korona
 terhadap salur darah kanak-kanak.

Masih banyak perkara yang kita tidak tahu berkaitan dengan virus korona baharu.

Dr Katie Schafer, seorang pakar kanak-kanak di Michigan telah menasihatkan
ibu bapa untuk segera membawa anak ke hospital jika terdapat simptom
 seperti yang tersenarai di atas.

Berbeza dengan penyakit kawasaki, sindrom keradangan COVID-19 ini menyebabkan komplikasi yang agak berbeza.

Kanak-kanak yang menunjukkan gejala tersebut mudah untuk mendapat sindrom kejutan toksik (
toxic shock syndrome
).

Perkara ini berbahaya buat kanak-kanak dan mereka perlu dipantau dengan rapi bagi memastikan keadaan mereka stabil.

Orang dewasa berisiko rendah untuk mendapat penyakit kawasaki. Kenapa?

Jika dilihat pada corak perkembangan penyakit kawasaki, kanak-kanak lebih cenderung untuk didiagnosis berbanding dengan orang dewasa.

Perkara ini boleh
dikaitkan dengan sistem imun badan yang masih lagi tidak matang
 dalam kanak-kanak.

Walau bagaimanapun, ini tidak bermakna orang dewasa bebas risiko daripada mendapat masalah yang sebegini rupa.

Oleh sebab kebanyakan pakar masih lagi kelu berkaitan dengan sindrom keradangan COVID-19, perbandingan sering dibuat dengan penyakit kawasaki.

Jika orang dewasa didiagnosis dengan penyakit kawasaki,
mereka boleh mengalami komplikasi yang sama dengan kanak-kanak.

Walau bagaimanapun, jumlah kes kawasaki yang direkodkan di seluruh dunia dalam kalangan orang dewasa sangat jarang.

Adakah ibu bapa perlu risau akan risiko jangkitan COVID-19 pada kanak-kanak?

Berbeza dengan orang dewasa,
kanak-kanak berisiko untuk menjadi penyebar virus dalam diam.

Di Amerika Syarikat, negara yang mempunyai jumlah kes positif tertinggi di dunia, hanya 2% merangkumi populasi berusia 18 tahun dan ke bawah.

Mereka yang bergejala pula hanya menunjukkan simptom ringan.

Walau bagaimanapun, kita masih lagi tidak mendapat gambaran sepenuhnya berkenaan potensi virus ini terhadap kanak-kanak.

Baca juga:

Ini 5 Tahap Jangkitan Covid-19, 88% Pesakit Positif Di Malaysia Tidak Tunjuk Gejala, Hanya Simptom Ringan

Usia Muda BUKAN Jaminan Terlepas Dari COVID-19, Bahkan Boleh Dapat Simptom Lagi Teruk!

Di Amerika, 3 kanak-kanak/remaja yang hadir dengan gejala menyerupai kawasaki, maut.

Maklumat yang ada berkaitan dengan fenomena ini tidak mencukupi untuk dijadikan bahan bagi mengakses tahap risiko jangkitan.

Jika dilihat pada jumlah mereka yang didiagnosis dengan simptom kawasaki di New York (75), ia hanya merangkumi sebahagian kecil populasi tersebut (lebih daripada 4,500 kanak-kanak positif COVID-19).

Buat masa sekarang, ibu bapa tidak perlu panik.

Jika anak anda mengalami simptom berkaitan,
 bawa mereka berjumpa dengan doktor untuk siasatan lanjut.

Tidak semestinya jika mereka mula naik ruam, mereka sudah boleh didiagnosis dengan penyakit yang menyerupai kawasaki.

Simptom yang tersenarai boleh disebabkan oleh masalah kesihatan yang lain.

Konklusi

Walaupun kelihatan serupa, simptom mirip penyakit kawasaki yang berlaku di Amerika berkemungkinan bukan penyakit kawasaki.

Oleh sebab kita masih tidak faham sepenuhnya kesan patologi virus COVID-19, keradangan salur darah dalam kanak-kanak yang positif mungkin merupakan salah satu daripada komplikasinya.

Walau bagaimanapun, ibu bapa tidak perlu bimbang. Ambil perhatian terhadap anak anda dan jika mereka menunjukkan gejala, bawa mereka berjumpa dengan doktor.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Ini 4 Punca Utama Anda Dapat Obesiti, Ada Yang Mungkin Anda Tak Sangka!

Punca gemuk tidak hanya terhad kepada faktor makan banyak semata-mata. Terdapat pelbagai faktor kegemukan lain yang sebenarnya boleh menyumbang kepada berlakunya obesiti.

Punca dan faktor risiko obesiti ini mungkin boleh menyebabkan kesan secara langsung atau tidak langsung.

Mari kita fahami apakah punca-punca atau faktor risiko yang menyebabkan obesiti terjadi.

Apakah yang dapat difahami daripada istilah obesiti?

Kadar obesiti di dunia menjadi semakin meningkat setiap hari.

Kini, obesiti bukan hanya berlaku apabila seseorang sudah meningkat dewasa. Tetapi ia juga semakin kerap terjadi dalam kalangan kanak-kanak.

Di Malaysia, kadar obesiti ini semakin membimbangkan.
Malaysia berada di tempat pertama dengan kadar obesiti tertinggi di Asia Tenggara.

Obesiti merupakan keadaan kesihatan yang agak serius kerana ia boleh menyebabkan komplikasi penyakit.

Ini termasuklah kencing manis
, penyakit jantung,
tekanan darah tinggi
, kanser dan juga
gangguan berkaitan tidur
.

Oleh kerana itu, obesiti bukan hanya sekadar pertambahan berat badan semata-mata.

Ia sememangnya memberi kesan negatif kepada tubuh badan anda jika dibiarkan begitu sahaja.

Punca gemuk dan faktor kegemukan yang perlu anda tahu

Seperti yang telah dinyatakan pada awal penulisan ini, punca gemuk tidak hanya tertakluk kepada jumlah atau saiz pemakanan sahaja.

Terdapat beberapa punca gemuk atau faktor kegemukan yang boleh menyebabkan seseorang itu mengalami obesiti.

Anda mungkin tidak percaya setelah mengetahui apakah faktor kegemukan lain yang boleh menyebabkan obesiti ini.

Lihat senarai punca gemuk di bawah ini:

Punca gemuk 1: Tingkah laku

Tingkah laku seseorang sebenarnya memainkan peranan yang amat penting bagi obesiti berlaku.

Tingkah laku yang tidak sihat sememangnya boleh menyebabkan seseorang individu tersebut mengalami obesiti.

Antara tingkah laku yang menjadi faktor kegemukan adalah tidak makan secara sihat dan menjalani kehidupan yang tidak aktif.

Apabila anda mengambil makanan dengan jumlah yang berlebihan, ditambah pula dengan menjalani hidup yang kurang aktif, tidak mustahil untuk anda mengalami obesiti dengan lebih pantas.

Oleh kerana itu, anda amat disarankan untuk melibatkan diri dengan tingkah laku sihat seperti melakukan aktiviti fizikal setiap hari.

Aktiviti fizikal ini membuatkan tubuh badan anda menjadi lebih aktif dan seterusnya membakar lebih banyak kalori dalam tubuh.

Anda boleh mencuba dengan berjalan laju selama 150 minit setiap minggu.

Ini bersamaan dengan 22 minit setiap hari. Selain itu, amalkan pemakanan yang seimbang dan juga sihat mengikut saranan Pinggan Sihat Malaysia.

Faktor kegemukan 2: Hormon

Tahukah anda, sesetengah penyakit juga boleh menyebabkan seseorang individu tersebut mendapat berat badan berlebihan atau obesiti.

Antaranya ialah gangguan hormon seperti sindrom ovari polikistik atau PCOS.

PCOS ialah satu keadaan yang berlaku disebabkan oleh hormon pembiakan wanita yang tidak seimbang.

Selain daripada PCOS, sindrom Cushing juga boleh menyebabkan seseorang mengalami kenaikan berat badan.

Sindrom Cushing ialah sindrom di mana seseorang individu itu mempunyai tahap hormon stres yang tinggi dalam tubuh badan.

Hipotiroidisme juga boleh menyebabkan obesiti.

Hipotiroidisme ialah keadaan di mana kelenjar tiroid tidak menghasilkan sesetengah hormon penting dengan jumlah yang mencukupi untuk keperluan tubuh badan.

S
elain daripada gangguan-gangguan yang berkaitan dengan hormon, ada juga penyakit lain yang boleh menyebabkan obesiti seperti  S
indrom Prader-Willi dan juga osteoarthritis.

Punca gemuk 3: Gaya hidup

Faktor kegemukan ini merupakan punca yang terbesar bagi obesiti. Ini termasuklah diet, senaman, kualiti tidur dan juga pengurusan stres.

Bagi diet, anda lebih mudah untuk mendapat obesiti jika mengambil kalori harian melebihi daripada apa yang disarankan.

Selain itu, jenis makanan yang anda ambil juga memainkan peranan dalam pembentukan obesiti.

Ini termasuklah makanan tinggi gula, lemak tidak sihat dan makanan yang tinggi kandungan lemak tepu.

Sekiranya anda kurang bersenam setiap hari, ia juga boleh menyebabkan obesiti berlaku dengan lebih cepat.

Ini kerana, aktiviti senaman boleh membantu anda membakar lebih banyak kalori dalam tubuh badan.

Elakkan daripada duduk atau baring sepanjang masa kerana ia sememangnya gaya hidup yang tidak sihat.

Selain daripada itu, faktor kualiti tidur juga boleh menyebabkan anda mengalami obesiti.

Kajian menyatakan, jika anda tidak mendapat tidur yang mencukupi, ia boleh menyebabkan perubahan metabolik yang seterusnya berlaku pertambahan berat badan.

Stres juga boleh mendorong untuk menjadi obes.
 Sesetengah individu cenderung untuk makan dengan lebih banyak apabila mereka sedang dalam keadaaan tertekan.

Faktor kegemukan 4: Genetik

Walaupun kesannya tidaklah begitu besar,
namun genetik juga boleh menyebabkan kegemukan atau obesiti.

Kajian mendapati bahawa varian gen boleh menyebabkan obesiti memandangkan ia mempengaruhi tingkah laku dan juga metabolisme tubuh.

Ada juga varian gen yang menyebabkan obesiti dengan cara meningkatkan rasa lapar dan pengambilan makanan.